
rfLOSTERTRYKKERIET 


Tra  missionens  præsidentskab. 


Mine  kære  brødre  og  søstre  og  med-missionærer! 

Jeg  føler  mig  i  dag  tilskyndet  til  at  skrive  lidt  om  Mormons 
Bog  og  nogle  af  dens  lærdomme.  Jeg  er  ikke  så  meget  interes- 
seret lige  nu  i  dens  lærdomme,  som  jeg  er  i  at  få  folk  til  at 
læse  Mormons  Bog.  Hvis  vi  vil  læse  nok  i  den,  vil  dens  lære 
tage  vare  på  sig  selv,  fordi  den  er  så  klar,  så  gennemgribende 
og  så  let  at  forstå.  De  forskellige  mennesker  har  forskellige 
måder  og  forskellige  formål,  når  de  læser  Mormons  Bog.  En 
af  de  bedste  måder,  jeg  kender,  til  at  læse  Mormons  Bog  på, 
er  at  sætte  sig  i  ro  alene  og  i  en  halv  time  hver  dag  læse  i  den; 
det  vil  undre  Dem,  hvor  meget  godt  det  vil  gøre  Dem.  Hvis  De 
læser  Mormons  Bog,  vil  De  være  nødt  til  at  overholde  Guds 
befalinger;  hvis  De  læser  Mormons  Bog,  vil  De  være  nødt  til  at 
efterleve  dens  lærdomme.  Læs  Lære  og  Pagter  17:6,  hvor  vi 
har  Herrens  ord  om  dens  sandfærdighed  og  hvordan  den  blev 
oversat.  Læs  Mormons  Bog  på  grund  af  de  gode  ting,  som  Lære 
og  Pagter  siger  om  den.  (L.  &  P.  1:29,  19:26,  24:1,  20:9,  33:16 
og  42:12).  Når  De  har  læst  disse  vers,  tror  jeg,  De  vil  være 
klar  over,  at  Herren  havde  meget  at  gøre  med  oversættelsen  af 
Mormons  Bog.  Hvis  De  vil  læse  Mormons  Bog,  vil  den  støtte 
Dem  mod  angreb  fra  alle  de  folk  i  dag,  som  ikke  tror  på  Bibe- 
len. Hvis  De  vil  læse  Mormons  Bog,  vil  De  finde,  at  den  under- 
støtter Bibelen  som  Guds  ord.  Den  bekræfter  de  fem  Moseboger 
som  Guds  ord  og  skrevet  af  Moses.  Mormons  Bog  henviser  til 
Esajas's  profetier  og  anerkender  dem  som  kommet  fra  Gud. 
De  vil  i  3  Nephi  finde,  hvor  Herren  viser  sig  for  nephiterne, 
at  han  siger:  »Store  er  Esajas's  ord«.  Jeg  vil  råde  Dem  til  at 
læse  det. 

Vi  bør  læse  Mormons  Bog,  fordi  der  findes  mange  principper 
deri,  f.  eks.  om  dåben,  som  er  meget  klare  og  lette  at  forstå, 
men  i  Bibelen  er  de  ikke  så  tydelige.  Menneskets  handlefrihed 
og  det  ansvar,  som  følger  med  den,  er  meget  tydeligt  forklaret 
i  Mormons  Bog,  2  Nephi  2:27.  Læs  dette.  Der  findes  skriftsteder 
i  Mormons  Bog,  som  opbygger  os,  når  vi  føler,  at  vort  arbejde 
er  hårdt,  og  at  vi  har  for  mange  pligter.  Læs  1  Nephi  3  :7.  Hvis 
vi  sommetider  synes,  vi  bliver  bedt  om  at  ofre  for  meget  for 
evangeliet,  så  læs  i  Mormons  Bog  om  Lehi,  da  Herren  sagde 
til  ham,  at  -han  skulle  forlade  al  sin  rigdom,  alle  sine  venner 
og  slægtninge  og  alt,  hvad  han  havde  kært,  og  gå  ud  i  ørkenen, 
og  se,  hvad  hans  trofasthed  gjorde  for  ham.  Han  blev  fader  til 
en  nation  af  store  folk.  De  amerikanske  indianere  er  de  til- 
oversblevne af  Lehis  sæd  og  direkte  efterkommere  af  Abraham. 

Et  af  de  største  eksempler  på  tro  findes  i  Mormons  Bog,  da 
Nephis  brødre  gjorde  nar  af  ham  (læs  1  Nephi  17:17).  Da  de 
gjorde  nar  af  ham  og  knurrede  mod  ham,  rejste  han  sig  midt 
iblandt  dem  og  fyldt  med  Herrens  ånd  talte  han  til  dem  (læs 
1  Nephi  17:50).  Hvis  vi  ønsker,  at  Herrens  Ånd  skal  komme  til 
alt  folk,  så  læs,  hvad  der  står  i  Moronis  Ord  i  Mormons  Bog, 
7.  kapitel  fra  vers  40  til  slutningen. 

Lad  mig  til  slut  sige,  at  denne  bog  blev  givet  til  os  ved  Guds 
gave  og  kraft,  og  jeg  kan  bevidne  for  Dem,  at  der  er  ingen  an- 
den bog  på  jorden  i  dag,  som  kan  bringe  et  menneske  nærmere 

til  Gud,  ond  Mormons  Bog,   så  jeg  vil  derfor  sige,  lad  os  læse 
den  atter  og  atter. 

Må  Herren  velsigne  os  og  vejlede  os  i  dette,  beder  jeg  i  Jesu 
Kristi  navn.  Amen. 

Junius  M.  Sorensen,  missionspræsident. 


Apostel  Moyles  besøg  i  den  danske 
mission 

Fredag  den  12.  februar  ankom  apostel  Henry  D.  Moyle  og  hans  hu- 
stru, søster  Alberta  W.  Moyle,  til  København  med  flyvemaskine  fra 
Finland.  Allerede  samme  aften  holdtes  et  stort  offentligt  møde  i  Kø- 
benhavn, hvor  apostelen  var  hovedtaler.  Kirken  var  fyldt  til  sidste 
plads  af  søskende  og  venner,  såvel  fra  selve  København  som  fra  andre 
grene  i  missionen,  og  det  blev  et  vidunderligt  møde,  hvor  vi  alle 
glædede  os  over  at  have  en  Herrens  apostel  iblandt  os. 

Aftenen  indledtes  med,  at  forsamlingen  sang  »Hav  tak  for  profeten, 
du  sendte«  og  bøn  ved  broder  Paul  Kragh,  hvorefter  koret  sang  »Pri- 
ser vor  Gud«.  Grensforstanderen,  broder  Aage  Stilling,  bød  velkommen, 
specielt  til  vore  gæster  fra  Salt  Lake  City,  og  udtalte  bl.  a.,  at  vi  kun 
kan  opnå  fred  og  lykke  på  jorden  ved  at  efterleve  Guds  bud  og  love, 
og  at  der  kun  findes  een  sand  kirke  på  jorden,  Jesu  Kristi  Kirke  af 
Sidste  Dages  Hellige. 

Søster  Alberta  W  Moyle  udtrykte  sin  store  glæde  over  at  være  i 
Danmark;  i  alle  de  mange  lande,  de  har  besøgt  i  de  sidste  3  måneder, 
har  de  mødt  vidunderlige  søskende;  vi  har  mange  velsignelser  og  får 
mange  lejligheder,  hvis  vi  blot  tager  imod  dem.  Søster  Moyle  bar 
derefter  sit  vidnesbyrd  om  Kirkens  sandhed  og  fortalte  en  lille  hi- 
storie om  admiral  Byrd,  som  drog  til  Nordpolen,  hvor  der  var  mørkt 
og  koldt,  og  da  han  blev  utålmodig,  vandrede  han  ud  i  mørket  og 
natten,  men  følte  stadig,  at  han  ikke  var  alene,  Gud  var  med  ham. 
Til  slut  udtalte  søster  Moyle  sin  glæde  over  at  skulle  rundt  i  Dan- 
mark og  sin  tak  for  den  venlighed,  der  havde  mødt  dem,  og  de  smuk- 
ke blomster,  hun  havde  fået,  og  bad  Gud  velsigne  os  alle. 

En  sekstet  sang  »Højt  op  på  bjergets  top«,  og  missionspræsident 
Junius  M.  Sorensen  talte  derefter  til  os.  Han  sagde  bl.  a. :  »Vi  ønsker 
alle  sandheden.  Hvordan  kan  vi  kende  sandheden?  De  sidste  dages 
hellige  er  anderledes  end  alle  andre  religioner,  vi  tror  på  ny  åbenba- 
ring, som  er  den  eneste  måde  at  få  sandheden  på.  Gud  har  sagt  os, 
hvordan  Kirken  skulle  organiseres  og  hvordan  de  forskellige  ordinan- 
cer  skulle  udføres.  Profeten  Joseph  Smith  modtog  åbenbaringer  fra 
Gud,  og  Lære  og  Pagter  indeholder  136  af  disse  åbenbaringer.  Præsi- 
dent Sorensen  citerede  derefter  nogle  skriftsteder  fra  Lære  og  Pagter, 
der  viser,  at  Mormons  Bog  er  sandhed  og  indeholder  Guds  ord  og  evan- 
geliets fylde.  Sandheden  skal  frelse  os  eller  fordømme  os,  så  lad  os 

Apostel  Moyle  og  hustru,  fotograferet  på  Københavns 
hovedbanegård  på  gennemrejse  til  Sverige. 


være  forsigtige  med,  hvad  vi  lærer,  og  lad  os  prøve  at  forstå  sand- 
heden. 

Efter  en  kvartet  ved  fire  missionærer,  »O,  min  Fader«,  talte  der- 
efter Apostel  Henry  D.  Moyle.  Han  udtrykte  sin  glæde  over  at  være 
i  København  i  aften;  han  sagde  derefter:  Det  er  en  ære  at  kunne  hæve 
min  stemme  for  det  evige  evangelium.  Det  er  i  aften  som  at  være  i 
en  anden  tid,  i  går  aftes  talte  jeg  i  en  gren  i  Finland.  Turen  fra  Fin- 
land til  Danmark  ville  tidligere  have  taget  3 — 4  døgn  med  damper, 
og  nu  kan  den  gøres  på  4  timer  i  luften.  Det  får  os  til  at  tænke,  at 
når  mennesker  kan  gøre  så  meget,  hvad  må  så  ikke  Gud  kunne  gøre? 
Det  er  interessant  at  kunne  leve  i  en  tid,  hvor  de  menneskelige  frem- 
skridt er  så  store.  Går  religionen  også  fremad?  Det  ville  være  mærke- 
ligt, hvis  alt  andt  går  fremad  i  verden,  men  kun  ikke  religionen.  Yi 
kan  se,  at  de  forskellige  kirker  i  alle  lande  kun  har  lille  eller  slet  in- 
gen fremgang.  Hvad  er  forskellen  mellem  deres  kirker  og  vor?  For- 
skellen er,  at  vi  har  den  Helligånd,  og  vor  Kirke  er  grundlagt  på 
åbenbaring.  Folk  spørger,  hvordan  får  vi  åbenbaring?  Åbenbaring 
kommer  direkte  fra  Gud,  og  hvorfor  skulle  Gud  ikke  åbenbare  sig  i 
vor  tidsalder,  som  han  gjorde  tidligere?  Der  er  på  ethvert  tidspunkt 
kun  een  mand  på  jorden,  der  får  åbenbaring,  og  det  er  hans  profet, 
hans  talerør  på  jorden.  Han  alene  kan  få  åbenbaring  for  Kirken,  og 
der  er  kun  een  Kirke.  Vi  har  ikke  een  Kirke  i  Danmark,  een  i  Sverige, 
een  i  Finland,  men  kun  een  Kirke,  der  omfatter  alle  sidste  dages 
hellige.  Når  vi  læser  4.  kapitel  i  Brevet  til  Efeserne,  ser  vi,  at  der 
står  »een  Herre,  een  tro  og  een  dåb«.  Der  var  et  frafald,  der  begyndte 
omkring    100    år    efter    Kristi    korsfæstelse,    og    dette    fafald    kom    på 


grund  af  adsplittelsen  mellem  de  mange  kirker.  Een  biskop  eller  grens- 
forstander  får  ikke  åbenbaring  angående  sin  gren  og  en  anden  an- 
gående sin  gren.  Alle  åbenbaringer  vil  komme  gennem  Profeten  Da- 
vid O.  McKay  og  ikke  gennem  nogen  anden,  og  kun  på  denne  måde 
kan  Kirken  bevare  sin  enbed  og  uangribeligbed,  og  så  længe  vi  føl- 
ger evangeliets  orden  og  de  forskellige  ordinancer,  vil  Kirken  bevare 
en  fuldkommen  enhed.  Ingen  missionspræsident  får  åbenbaring  for 
sin  mission.  Gud  anser  ikke  personer,  den  ene  af  os  er  lige  så  vel- 
anset som  den  anden.  Det  er  lige  så  nødvendigt  for  Kirkens  Præsident 
og  de  tolv  apostle  som  for  de  andre  medlemmer  at  adlyde  Kirkens 
love;  der  er  ikke  een  lov  for  embedsmændene  og  en  for  de  menige 
medlemmer,  thi  en  dag  kan  embedsmændene  være  menige  medlem- 
mer, og  de  menige  være  embedsmænd. 

Jeg  har  siddet  i  nærheden  af  en  profet  i  det  øjeblik,  han  fik  en 
åbenbaring,  en  åbenbaring,  som  påbegyndte  et  nyt  sekel  indenfor 
Jesu  Kristi  Kirke,  og  da  Præsident  McKay  kom  frem  med  denne 
åbenbaring  til  apostlene,  så  vidste  de  15  brødre,  der  var  tilstede,  at 
Gud  havde  talt  gennem  sin  profet,  og  vi  har  allerede  i  verden  resul- 
tatet af  denne  åbenbaring,  ikke  blot  medlemmerne  af  Kirken,  men 
også  mange  andre  er  blevet  velsignet.  Det  er  overordentlig  vigtigt  for 
os  at  anerkende  den  sandhed,  at  vi  skal  modtage  det,  som  præstedøm- 
met giver  os. 

Apostel  Moyle  fortalte  derefter  en  oplevelse,  han  havde  haft,  da 
Præsident  George  Albert  Smith  og  de  12  apostle  havde  drøftet  en 
sag.  Hver  apostel  kom  frem  med  sit  synspunkt  på  sagen,  og  apostel 
Moyle,  som  den  gang  var  den  yngste  apostel  og  derfor  skulle  tale 
sidst,  var  overbevist  om,  at  han  havde  den  rette  løsning  på  sagen, 
men  da  han  havde  udtalt  sig,  sagde  Præsident  Smith:  Intet  af  dette 
har  nogen  betydning,  sagen  skal  afgøres  således.  Og  han  fortalte 
hvordan.  Apostel  Moyle  og  de  andre  apostle  følte  øjeblikkelig,  at 
præsident  Smiths  afgørelse  var  den  rette,  og  at  Gud  havde  talt  gen- 
nem ham,  og  de  bøjede  sig  lydigt  for  det. 

Der  er  ikke  noget  skønt  i,  at  vi  får  vor  egen  vilje  sat  igennem, 
men  det  kræver  stor  tro  at  skubbe  vore  egne  følelser  til  side  og  ad- 
lyde præstedømmet,  men  hvis  vi  adlyder,  og  det  viser  sig  at  være 
forkert,  er  det  præstedømmets  ansvar  og  ikke  vort.  Hvis  man  ikke 
er  lydig,  har  man  grund  til  at  frygte.  Vi  må  være  villige  til  at  adlyde 
en  grensforstanders  afgørelse,  og  hvis  han  begår  en  fejltagelse,  må 
han  selv  tage  ansvaret  for  det,  ellers  er  ordenen  indenfor  Kirken 
ødelagt. 

De  missionærer,  som  sendes  ud,  er  kaldet  af  Gud  gennem  hans  pro- 
fet for  at  prædike  evangeliet.  Jeg  er  i  Kirken  i  dag,  fordi  en  ung 
missionær  kom  til  mine  oldeforældre,  og  vi  skylder  alle  missionæ- 
rer, at  vi  er  kommet  ind  i  Kirken.  Måske  synes  vi,  at  missionærerne 
tidligere  var  bedre  end  nu,  men  missionærerne  i  dag  er  lige  så  fine, 
som  de  nogensinde  har  været,  og  om  nogle  år  vil  vi  se  tilbage  og  be- 
tragte dem  på  samme  måde,  som  vi  betragter  dem,  der  kom  til  vore 

forældre.  Herren  arbejder  gennem  sine  børn  på  jorden.  Ingen  af  os 
er  fuldkomne,  heller  ikke  missionærerne,  men  de  er  udsendt  af  Herren 
for  at  prædike  Jesu  Kristi  evangelium  til  menneskene.  De  sidste  dages 
hellige  ude  i  verden  er  meget  gode  mod  missionærerne,  men  somme- 
tider glemmer  vi  at  tænke  på,  hvorfor  de  er  ude  i  verden.  De  er  ikke 
på  mission  for  at  besøge  medlemmerne  og  heller  ikke  for  at  spise 
medlemmernes  mad,  men  de  er  her  for  at  prædike  evangeliet.  Jeg 
har  det  budskab  til  medlemmerne  af  denne  mission  fra  de  brødre,, 
som  præsiderer:  Hvis  medlemmerne  inviterer  missionærerne  til  deres 
hjem,  skal  de  samtidig  invitere  deres  naboer,  for  at  missionærerne 
kan  prædike  evangeliet  til  naboerne,  medens  de  besøger  jer.  Præsi- 
dent McKay  har  foreslået,  at  hvert  eneste  medlem  indenfor  Kirken 
skal  omvende  een  person  i  løbet  af  1954,  og  vi  har  samtidig  missionæ- 
rer ude  i  verden  til  at  hjælpe  dem  med  at  omvende  denne  ene  per- 
son. Hvis  dette  gøres,  vil  København  kunne  have  10  grene  i  løbet  af 
ikke  ret  lang  tid.  Der  er  i  virkeligheden  medlemmer  nok  i  øjeblik- 
ket til  at  København  nu  kunne  deles  i  3 — 4  grene.  Hvis  hvert  med- 
lem hvert  år  kan  bringe  en  af  sine  naboer  ind  i  Kirken,  da  vil  dette 
medlem  få  æren  derfor.  Lad  os  invitere  vore*  naboer  til  vore  møder, 
og  lad  det  ikke  gå  som  med  en  mand  i  Salt  Lake  City,  som  i  30  år 
hver  dag  gik  forbi  et  mødehus,  og  ingen  inviterede  ham  ind;  men 
endelig  var  der  en,  som  bød  ham  indenfor,  og  kort  tid  efter  var  han 
og  hans  familie  døbt,  men  han  var  ked  af,  at  han  i  disse  30  år  ikke 
havde  kendt  evangeliet.  Præsident  McKay  venter,  at  hvert  medlem 
gør  sin  pligt,  og  Kirkn  vil  da  kunne  vokse  med  en  halv  million  nye 
medlemmer  i  løbet  af  et  år.  Vi  skal  selv  efterleve  evangeliet,  det  er 
den  bedste  måde  til  at  få  folk  interesserede  i  Kirken. 

Til  slut  bar  apostel  Moyle  sit  vidnesbyrd  om  Kirkens  sandhed,  og 
bad  Gud  velsigne  den  danske  mission  og  bringe  os  fremgang  og  give 
de  sidste  dages  hellige  i  Danmark  mod  til  at  være  et  lys  på  bjerget. 

Efter  apostel  Moyles  tale  sang  koret  »Råb,  I  klipper,  højt  med  fryd«, 
og  broder  Jørgen  Ringheim  sluttede  med  bøn.  Tilstede  255. 

M.  K. 

Lørdag  aften  den  13.  februar  talte  apostel  Henry  D.  Moyle  ved  et 
stort  offentligt  møde  i  Randers.  Efter  at  forsamlingen  havde  sunget 
»Hav  tak  for  Profeten«  og  broder  Alex  Nielsen  havde  åbnet  med  bøn, 
sang  koret  »Guds  Ånd  som  en  ild«,  og  broder  Rasmus  Jensen  bod 
velkommen.  Derefter  talte  søster  Alberta  W.  Moyle,  som  først  ud- 
trykte sin  store  glæde  over  at  være  i  Randers  i  den  smukke  nye  kirke. 
Lad  os  prøve  at  forbedre  os  i  dette  år,  sagde  hun,  og  ikke  spilde  tiden, 
lad  os  hver  dag  anvende  nogle  minutter  til  at  studere  eller  bruge 
vore  evner  på  noget,  vi  holder  af,  så  vil  vi  blive  overraskede  over 
vor  fremgang.  Søster  Moyle  fortalte  derefter  en  historie  om  en  violi- 
nist, hvis  lærer  sagde  til  ham,  at  når  han  spillede,  skulle  han  prøve 
at  nå  stjernerne.  Lad  os  også  prøve  at  nå  en  stjerne  i  alt,  hvad  vi  ud- 
fører, så  vi  kan  gøre  alting  bedre  for  hver  dag. 

Efter  en  duet  »En  stakkels  sorgbetynget  mand«  ved  søster  Alice 
Koitzsch  og  søster  Hedvig  Kristensen,  hørte  vi  nogle  bemærkninger 
fra  2.  rådgiver  i  missionspræsidcntskabet,  præsident  Ernest  Anton 
Jensen,  hvorefter  missionspræsident  Junius  M.  Sorensen  talte  til  os. 

Derefter  sang  en  kvartet  »Fra  himlens  høje  hvælv«,  og  apostel  Hen- 
ry D.  Moyle  fik  så  ordet. 

Apostel  Moyle  udtrykte  først  sin  glæde  over  at  have  lejlighed  til  at 
mødes  med  søskende  i  denne  smukke  by.  Under  sine  lange  rejser 
har  han  følt,  at  vi  her  i  Danmark,  ligesom  i  de  andre  lande,  nyder 
Herrens  Ånd  ved  vore  møder.  Jeg  har  lagt  mærke  til,  udtalte  apost- 
len, at  evangeliet  gør  folk  bedre  og  giver  dem  fremgang.  Han  fortalte 
om,  hvordan  han  sammen  med  sin  fader  var  rejst  en  tur  til  Canada, 
hvor  hans  oldefader,  ene  af  tolv  brødre,  havde  sluttet  sig  til  Kirken. 
Han  besøgte  sin  familie  i  Canada  og  så,  at  de  alle  havde  det  dårligere 
i  materiel  henseende  end  for  hundrede  år  tilbage,  da  oldefaderen  blev 
døbt  og  rejste  til  Utah,  hvorimod  han  havde  kunnet  lade  sine  børn  ud- 
danne, og  deres  børn  og  børnebørn  havde  kunnet  studere,  og  han 
havde  forøget  sin  formue,  så  han  nu  ejede  mere  end  de  elleve  brødre 
tilsammen.  Da  de  alle  var  af  det  samme  blod,  .måtte  det  være  evange- 
liet, der  var  skyld  i  denne  store  forskel,  og  derfor  siger  vi  til  folk  i 
verden  i  dag:  Man  kan  ikke  studere  Jesu  Kristi  evangelium  uden  at 
have  fremgang. 

I  alle  kirker  i  verden  i  dag  har  der  altid  været  præster,  der  prædi- 
kede til  folket,  medens  medlemmer  aldrig  har  lejlighed  til  det.  Kristus 
sagde  til  sine  disciple,  at  de  skulle  gå  ud  i  al  verden  og  prædike,  men 
ingen  af  de  andre  kirker  føler  nogen  forpligtelse  til  at  prædike  for 
andre  mennesker.  Ganske  vist  er  der  nogle  få  kirker,  der  sender 
missionærer  ud,  men  de  bliver  betalt  for  det,  og  der  er  kun  få  af  dem. 
Vi  medlemmer  af  Jesu  Kristi  Kirke  af  Sidste  Dages  Hellige  er  alle 
missionærer,  og  vi  prædiker  ikke  for  penge.  Når  vi  bliver  kaldet  til 
at  gå  på  mission,  forlader  vi  vort  civile  arbejde  og  prædiker  evange- 
liet. Blandt  apostlene  er  der  mænd  af  alle  professioner,  men  de  forenes 
alle  i  det  ene,  at  prædike  evangeliet.  Og  det  har  intet  at  sige,  hvilket 
land  de  kommer  fra,  alle  kan  blive  kaldet  til  de  højeste  embeder  i 
Kirken.  De  mænd,  der  kaldes,  er  mænd,  der  altid  har  været  ydmyge. 
Apostel  Moyle  fortalte  derefter  en  historie  om  en  sag,  som  han  og  hans 
fader  havde  diskuteret  og  ikke  kunne  blive  enige  om.  De  var  begge 
sagførere  og  boede  i  et  ward,  hvis  biskop  aldrig  havde  gået  i  skole. 
Alligevel  ønskede  hans  fader  at  fremlægge  sagen  for  biskoppen  og 
lade  ham  afgøre  den.  Han  havde  en  sådan  tillid  til  Guds  præstedømme 
og  til,  at  Gud  ville  inspirere  biskoppen  til  at  give  det  rette  svar.  Jeg 
kan  ikke  sige,  sagde  apostlen,  at  jeg  på  den  ene  side  tror,  at  Gud  har 
gengivet  Jesu  Kristi  evangelium  til  jorden,  og  på  den  anden  side,  at 
jeg  ikke  vil  følge  de  mænd,  der  præsiderer  over  dette  evangelium. 

Sommetider  spørger  folk  os,  hvorfor  Kirken  blev  oprettet  i  Amerika 
og  ikke  i  Europa.  Jeg  tror,  at  Frelseren  selv  har  besvaret  dette  spørgs- 
mål. Da  han  kom   til  jorden,  oprettede  han   sin   Kirke  på  det   østlige 

fastland,  og  de  modtog  ikke  evangeliet,  men  korsfæstede  Frelseren. 
Og  der  er  en  anden  grund  til,  at  evangeliet  blev  gengivet  på  det  vest- 
lige fastland.  I  Amerika  var  der  absolut  religionsfrihed,  og  ikke  nogen 
statskirke.  Kirke  og  stat  er  fuldstændig  adskilte.  Der  var  mange  for- 
skellige kirkesamfund,  og  selv  medlemmerne  indenfor  den  samme  fa- 
milie kunne  tilhøre  hver  sin  kirke.  Derfor  rejste  det  spørgsmål  sig 
ganske  naturligt,  hvilken  af  disse  kirker  skulle  de  slutte  sig  til?  I  de 
europæiske  lande  var  der  derimod  en  statskirke,  og  folk  sagde  derfor, 
vi  har  en  kirke,  vi  behøver  ikke  nogen  anden. 

Nogle  er  født  indenfor  Kirken,  andre  har  måske  kun  været  med- 
lemmer nogle  få  år,  men  når  vi  modtager  kaldet  og  kommer  ind  i  Kir- 
ken ved  dåben,  modtager  vi  det  samme,  nemlig  evangeliet.  Det  sidste 
medlem,  der  er  døbt  i  Kirken,  er  lige  så  værdifuld  i  Herrens  øjne  som 
de,  der  har  været  medlemmer  hele  deres  liv.  Vor  Fader  anser  ikke  per- 
soner. 

Jeg  ved,  at  jeg  besidder  Guds  præstedømme,  og  at  Herren  har  be- 
falet os  at  give  dette  præstedømme  til  andre.  Derfor  tilbringer  vi  en 
del  af  vor  tid  med  at  rejse  omkring  i  verden  og  give  præstedømmet  til 
vore  brødre,  noget  de  ikke  kan  købe  for  penge,  og  som  de  kun  kan  få, 
hvis  de  er  værdige  dertil.  Sommetider  beklager  de  hellige  i  Europa  sig 
over,  at  der  ikke  er  patriarker  her.  Men  ved  De,  at  enhver  fader,  som 
modtager  præstedømmet,  er  en  patriark  i  sin  egen  familie?  Han  kan 
give  sine  børn  en  patriarkalsk  velsignelse,  lige  så  vel  som  Kirkens 
patriarker,  og  en  sådan  patriarkalsk  velsignelse  kan  optegnes  i  fami- 
liens optegnelser,  ligesom  de  velsignelser,  der  gives  af  Kirkens  patri- 
arker, nedskrives  i  Kirkens  bøger. 

En  ny  tidsalder  for  Kirken  oprinder  nu.  Vi  bygger  templer  i  Europa, 
for  at  alle  præstedømmets  velsignelser  kan  blive  tilgængelige  for  de 
hellige  på  dette  fastland.  I  Bern  er  alle  udgravninger  til  templet  fær- 
dige nu,  og  vi  planlægger  at  indvie  templet  i  september  1955.  Det  vil 
være  færdigt  næste  år.  Enhver,  der  holder  det  melkisedekske  præste- 
dømme, kan  tage  sin  familie  med  sig  til  templet,  hvis  han  er  værdig, 
og  foruden  at  give  dem  en  patriarkalsk  velsignelse,  kan  han  give  dem 
den  vidunderligste  velsignelse,  som  Herren  har  til  sine  børn. 

Siden  jeg  kom  til  Europa  i  denne  vinter,  har  den  tanke  præget  sig 
hos  mig,  at  vi  må  have  en  foryngelse  indenfor  Kirken,  for  at  vi  kan 
være  værdige  til  at  gå  i  templet.  Vi  kan  ikke  komme  i  templet,  hvis  vi 
er  uværdige,  og  Herren  ved,  om  vi  er  værdige  eller  ej.  Vi  må  holde 
hans  befalinger,  hvis  vi  vil  nyde  hans  velsignelser,  så  jeg  beder  jer, 
søskende,  at  sætte  jert  hus  i  orden.  Tempelordinancerne  vil  blive  fore- 
taget på  jeres  eget  sprog.  Der  vil  også  blive  bygget  et  tempel  i  Eng- 
land, så  man  let  kan  komme  til  et  af  disse  templer  fra  Danmark. 

En  af  de  bedste  måder  til  at  gøre  os  værdige  til  at  gå  i  templet,  er 
ved  at  være  missionærer.  Hvis  vi  lærer  vor  næste  Jesu  Kristi  evange- 
lium, vil  vi  begynde  at  gøre  os  egnede  til  at  gå  i  Herrens  hus.  Når  De 
inviterer  missionærerne  til  Deres  hjem,  så  invitér  også  Deres  venner 
og  hold  et  husmøde. 


81 


Jeg  er  kommet  til  detlc  land  for  at  velsigne  det,  velsigne  dets  folk, 
velsigne  alle  dets  interesser,  og  vi  beder  altid,  at  der  altid  må  være 
frihed  i  Danmark,  at  De  må  have  fred  og  sikkerhed  mod  undertryk- 
kelse. Vi  ved,  at  hvis  vi  vender  vort  sind  og  vort  hjerte  og  vore  tanker 
mod  Gud,  vil  han  beskytte  os  og  tage  vare  på  os,  og  give  os  de  velsig- 
nelser, vi  behøver. 

Jeg  velsigner  jer  i  jeres  hjem,  og  også  jeres  familie,  og  beder  jer 
leve  hver  dag  lidt  nærmere  til  vor  himmelske  Fader.  Må  hans  rigeste 
velsignelser  hvile  over  jer,  beder  jeg  i  Jesu  Kristi  navn,  Amen. 

Efter  apostel  Moyles  tale  sang  forsamlingen  »Kom  hellige«,  og  bro- 
der Jørgen  Maegaard  sluttede  med  bøn.  Tilstede  ialt  ca.  300. 

L.  H. 

Grenskonferencen  i  Odense  blev  afholdt  i  forbindelse  med  apostel 
Henry  D.  Moyles  besøg  søndag  den  14.  februar.  Søndagsskolen  blev 
afholdt  som  sædvanlig,  og  umiddelbart  før  præstedømmets  møde  kl. 
11,-15  ankom  apostel  Moyle  og  missionspræsident  Junius  M.  Sorensen 
med  toget  fra  Randers. 

Efter  den  indledende  sang  og  bøn  bød  grensforstanderen,  broder 
Chr.  Klokker  Hansen,  velkommen,  specielt  til  gæsterne,  og  meddelte, 
at  der  for  fremtiden  skulle  siddes  ned  også  under  åbningssangen.  Ti- 
den blev  derefter  overgivet  til  missionspræsident  Sorensen,  som  ud- 
trykte sin  taknemmelighed  over  at  være  tilstede  og  fortalte,  at  møderne 
i  København  og  Randers  havde  været  store  sukcesser.  Han  udtrykte 
også  sin  taknemmelighed  over,  at  en  af  Kirkens  12  apostle  var  i  stand 
til  at  være  tilstede,  og  talte  derefter  om  den  store  magt,  som  vi  er  i 
besiddelse  af  som  medlemmer  af  præstedømmet. 

Derefter  talte  apostel  Moyle  og  udtrykte  først  sin  glæde  over  at 
kunne  besøge  de  hellige  i  deres  eget  fædreland  og  fortalte,  at  i  mange 
år  havde  hans  nærmeste  nabo  været  en  dansker  ved  navn  Jensen,  som 
havde  været  hoftjener  hos  den  danske  konge.  Derefter  sagde  apostlen, 
at  noget  af  det  vigtigste,  og  det  vi  skulle  lægge  mest  vægt  på  som  med- 
lemmer af  præstedømmet,  er  broderskabets  bånd  mellem  os.  Hvis  vi 
ikke  bar  denne  kærlighed  til  hinanden,  var  vi  ikke  værdige  til  at  holde 
præstedømmet.  Vi  har  alle  lært  om  ægteskabets  evighed,  men  det  er 
ikke  mere  evigt  end  broderskabet  mellem  præstedømmets  medlemmer; 
der  er  tilstrækkeligt  godt  i  det  dårligste  menneske  og  tilstrækkeligt 
dårligt  i  det  bedste  menneske  til,  at  vi  alle  kan  lade  være  med  at  døm- 
me hinanden.  Tilgiv  først  din  broder,  og  bed  derefter  til  Herren,  om 
han  vil  tilgive  ham,  og  hvis  du  gør  det,  vil  du  pludselig  opdage,  at  bro- 
der Moyle  i  virkeligheden  er  en  ganske  flink  fyr! 

Apostel  Moyle  læste  derefter  fra  Lære  og  Pagter  121:34  og  forma- 
nede os  til  aldrig  at  kritisere  eller  dømme. 

Tilstede  37. 

Kl.  14,30  afholdtes  nadvermøde.  Efter  at  forskellige  ordinancer 
var  blevet  udført,  blev  missionens,  distriktets  og  grenens  autoriteter 
opretholdt.  Efter  nadveren  talte  grensforstander,  broder  Chr.  Klokker 

Hansen,  til  forsamlingen  og  formanede  os  til  at  give  agt  på  Guds  tje- 
nere og  komme  til  en  tro  på  vor  himmelske  Fader,  og  bar  til  slut  sit 
vidnesbyrd  om  evangeliets  sandhed.  En  trio  ved  Inge  og  Bente  Kristi- 
ansen og  Lilli  Christoffersen  sang  »Rosslein  auf  der  Heide«,  hvorefter 
distriktspræsident,  ældste  Ben  S.  Hansen,  talte  og  udtrykte  sin  glæde 
over,  at  en  apostel  var  til  stede,  og  sammenlignede  tilstandene  inden- 
for Kirken  med  tilstandene  på  Kristi  tid. 

Efter  at  koret  havde  sunget  »O,  kom,  du  Zions  Konge,  kom«,  talte 
apostel  Moyle,  der  udtrykte  sin  glæde  over  at  overvære  denne  grens- 
konference  og  sagde,  at  han  og  hans  hustru  følte  sig  fuldkommen 
hjemme,  og  at  vi  alle  i  Ånden  er  beslægtede  med  hinanden.  Vi  ved, 
hvor  vi  kommer  fra,  vi  ved,  hvorfor  vi  er  her,  og  vi  ved,  hvor 
vi  går  hen.  Alt,  hvad  jeg  kender,  eller  vil  komme  til  at  kende,  vil  jeg 
give  til  andre,  og  der  er  ingen  glæde  i  livet,  som  ikke  vil  blive  større, 
hvis  vi  deler  den  med  andre.  Vi  er  en  udvalgt  generation,  et  udvalgt 
folk.  Jeg  føler  mig  sørgmodig  over  folk,  som  går  i  seng  uden  at  have 
haft  udvikling  i  løbet  af  dagen. 

Apostelen  læste  derefter  fra  Lære  og  Pagter  93:8  og  udtalte  til  slut, 
at  templerne  i  Europa  bliver  bygget  på  grand  af  de  helliges  tro- 
fasthed. 

Tilstede  126. 

Aftenmødet  begyndte  kl.  19.  Efter  den  indledende  sang  og  bøn 
sang  koret  »Tys,  vær  stille«,  hvorefter  søster  Alberta  W.  Moyle  fik 
lejlighed  til  at  sige  et  par  ord.  Søster  Moyle  udtalte,  at  hun  havde  væ- 
ret randt  i  dag  og  se  på  bygningen,  og  hun  syntes,  det  var  en  pragtfuld 
bygning,  og  hun  håbede,  at  de  forskellige  medlemmer  måtte  forstå 
at  værdsætte  den.  Derefter  udtalte  hun,  at  bag  hver  god  mand  er  der 
en  god  kvinde,  det  var  der  en  lille  dreng,  der  aftenen  i  forvejen  havde 
sagt  til  hende  oppe  i  Randers. 

Søster  June  Pehrson  og  søster  Thersa  Ferrell  sang  derefter  »Open 
the  Gates  of  the  Temple«. 

1.  rådgiver  i  missionspræsidentskabet,  præsident  Ejnar  Nielsen,  var 
aftenens  næste  taler.  Præsident  Nielsen  udtrykte  også  sin  glæde  og 
taknemmelighed  over  at  være  tilstede  her  i  Odense,  og  over,  at  så 
mange  var  tilstede.  Han  talte  derefter  om,  at  tegnene  viste  os,  at  Kristi 
komme  ikke  var  langt  borte,  og  han  advarede  folk  om  de  ting,  der 
ville  ske,  hvis  de  ikke  omvendte  sig. 

Søster  Mary  G.  Sorensen  sang  »Jeg  stod  i  dag,  hvor  Jesus  stod«, 
hvorefter  missionspræsident  Junius  M.  Sorensen  fik  ordet.  Han  ud- 
talte, at  hvis  der  ikke  havde  været  nogen  kvinder,  ville  der  ikke  være 
flere  mænd  tilbage  om  hundrede  år.  Der  er  i  aften  to  kvinder  for  hver 
mand,  og  det  er  vi  glade  for.  Præsident  Sorensen  sagde  også,  at  kvin- 
derne respekterer  mændene  meget,  og  at  vi  gennem  historien  har  set, 
at  mange  kvinder  har  haft  store  missioner  at  udføre  her  på  jorden. 
Præsident  Sorensen  bar  til  slut  sit  vidnesbyrd  om,  at  evangeliet  er 
sandhed. 

Aftenens  sidste  taler  var  apostel  Henry  D.  Moyle.  Apostelen  sagde 

bl.  a.:  Jeg  bar  nydt  hvert  minut  gennem  denne  dag,  og  det  har  været 
en  pragtfuld  oplevelse  for  mig.  Jeg  tror  bestemt,  at  det  danske  folk 
er  lige  så  lykkeligt  som  noget  andet  folk  i  Europa.  Han  talte  derefter 
om  kvinderne  og  udtalte,  at  man  skal  være  god  mod  sin  hustru. 

Mødet  sluttede  med  »Hav  tak  for  Profeten«  og  bøn  ved  broder  Erik 
Andersen.  Tilstede  190.  B.  A.  J. 

Ved  alle  møderne  i  København,  Randers  og  Odense  fungerede  mis- 
sionssekretær,  ældste  Werner  S.  Rønne,  som  tolk,  og  løste  den  store  og 
vanskelige  opgave  på  glimrende  måde. 


Fortsat  artikel: 

I  EVANGELIETS  NET 

Historien  om 
ANNA  KARINE  GAARDEN  WIDTSOE 

Af  JOHN  A.  WIDTSOE 

Fiskerne  ser  roligt  på  sådanne  storme  og  betragter  dem  som 
en  del  af  det  liv,  som  skæbnen  har  villet,  at  de  skal  føre.  Selv 
om  de  første  nybyggere  må  have  været  i  besiddelse  af  usædvan- 
ligt mod,  eftersom  fortroligt  kendskab  til  fare  fremkalder  for- 
agt for  den,  så  har  dog  den  stadige  spillen  hasard  med  Nord- 
atlantens elementer  fæstnet  visse  træk  ved  folkene,  mænd  såvel 
som  kvinder. 

Den  norske  fisker  på  den  yderste  ø  er  stor  og  stærk.  Han  har 
udviklet  et  skarpt  øje,  en  omhyggelig  tankegang  og  sund  dømme- 
kraft, som  er  nødvendigt  for  ham  for  at  leve  i  sikkerhed  og  få 
fremgang  midt  i  havets  forvirrede  og  vilde  aktivitet.  Mindet  om 
hans  nærmeste,  der  har  mistet  livet  og  er  blevet  ført  bort  af 
havet,  og  den  stadige  trusel  om  det  øjeblik,  da  han  måske  selv 
skal  blive  opslugt  af  havet,  fylder  ham  med  en  vemodig  barsk- 
hed, som  ofte  fejlagtigt  antages  for  stolthed  eller  tungsindighed 
af  dem,  som  ikke  forstår  landet.  På  den  anden  side,  når  han 
fisker  dagen  lang  i  sin  lille  båd,  langt  borte  fra  kysten,  tænker 
han  kærligt  på  hustru  og  børn  og  andre  kære,  som  hjemme  iv- 
rigt ser  op  mod  himlen  efter  tegn  på  en  kommende  storm,  og 
han  bliver  varm  og  øm  om  hjertet.  På  samme  måde  må  kvin- 
derne hærde  sig  imod  mulige  ulykker,  og  deres  kærlige  tanker 
går  ud  til  mændene  på  havet.  Der  er  en  mærkelig  blanding  af 
strenghed  og  blidhed  hos  øernes  befolkning.  Den  mand,  der 
uforfærdet  vil  føre  ligene  af  sine  venner,  der  er  druknet  i  den 
sidste  storm,  hjem,  vil  græde  over  et  barns  sorger. 

Det  er  kun  naturligt,  at  folk  under  sådan  indflydelse  har  ud- 
viklet et  stærkt  religiøst  udsyn.  Mennesker  kan  ikke  leve  i  nær 
kontakt  med  naturen  og  være  vidne  til  dens  mange  stemninger 
uden  at  blive  overbevist  om,  at  der  bagved  havets  kolossale 
bølger,  de  snehvide  brådsøer  og  brændinger,  den  heftige  vind 
og  det  ængstelige  sind,  bag  det  blide  solskin,  det  spejlblanke 
hav,  blomsterne  på  øen  og  hjertets  fred  findes  en  herre  over 
storm  og  stilhed.  Der  er  ingen  vantro  på  den  yderste  ø.  Sandt 
nok,  de  bryder  ofte  med  folkekirkens  vedtægter  og  regler,  men 
de  dyrker  Gud  i  sandhed,  en  Gud  de  bedre  kan  forstå,  end  den, 
som  præsterne  danner.  De  kommer  hviledagen  i  hu,  læser  Bibe- 
len og  andre  gode  bøger,  følger  med  i  dagens  nyt,  og  de  fleste 
af  dem  kan  citere  store  dele  af  Bibelen  og  den  bedste  litteratur 
i  landet  efter  hukommelsen  og  med  stor  værdighed.  De  må  læse 
for  at  være  lykkelige. 

Befolkningen  på  den  yderste  ø  er  langt  fra  fuldkommen.  De 
er  selvstændige,  holder  strengt  på  deres  ret  og  er  heftige  af 
sind.  De  ser  på  den  fremmede  med  mistænksomhed,  og  hvis 
han  er  uværdig,  bliver  han  behandlet  køligt.  Selv  om  mændene 
til  tider  må  kæmpe  for  livet,  er  deres  arbejde  hovedsagelig  let, 
og  de  er  tilbøjelige  til  at  tage  den  med  ro.  De  bruger  ikke  mange 
ord,  men  mener  hundrede  gange  mere,  end  de  giver  udtryk  for 
i  ord  og  handlinger.  Fremfor  alt  elsker  de  ærlighed;  en  tyv  bli- 
ver skyet  som  pesten;  sandheden  holdes  i  ære  af  dem. 

Blandt  sådanne  mennesker  levede  Anna  Karine  Gaarden  stør- 
stedelen af  sin  barndom  og  ungdom. 


KAPITEL  III. 
Barndommens  dage. 

Familien  Gaarden  var  lille:  Fader,  moder  og  to  børn,  Anna 
Karine,  den  ældste,  og  Petroline  Jørgine,  fire  år  yngre.  En  bro- 
der døde  ved  fødselen.  Da  Anna  blev  født,  boede  hendes  far- 
fader, der  var  i  firserne,  hos  familien. 

Annas  barndom  henlevedes  i  behagelige  omgivelser  efter  øens 
beskedne  målestok.  Hendes  fader  var  en  forholdsvis  holden 
mand;  hun  boede  i  det  ældste  og  på  den  tid  det  største  og  bed- 
ste hus  i  landsbyen.  Hendes  fornødenheder  blev  rigeligt  til- 
fredsstillet, og  forældrene  tog  sig  kærligt  af  hende  sammen  med 
slægt  og  venner.       ! 

Faderen,  Peder  Olsen  Gaarden,  af  middelhøjde,  spinkel  af 
vækst  og  med  fine  træk  og  høflig  af  væsen,  var  faktisk  mere 
en  åndens  end  en  håndens  arbejder;  i  andre  omgivelser  ville 
han  have  været  typen  på  den  lærde  og  den  fine  herre,  en  lille 
smule  lapset  i  klæder  og  manerer.  Hans  stadige  kontakt  med 
mennesker  fra  mange  lande,  når  han  lodsede  fremmede   skibe 


gennem  de  norske  fjorde,  havde  gjort  ham  kosmopolitisk  i  sit 
syn  på  mangt  og  meget;  hans  hjertelige,  selskabelige  naturel 
havde  gjort  ham  meget  populær  langs  med  kysten.  Som  lods 
havde  han  måttet  skaffe  sig  en  noget  bedre  uddannelse,  end 
hvad  der  sædvanligvis  var  almindeligt  dengang.  Dette  gjorde 
også  sit  til  at  gøre  ham  til  en  leder  i  det  lille  samfund.  Han 
tjente  gode  penge,  men  brugte  dem  rask  væk  og  ikke  altid  sær- 
lig klogt.  Hans  hu  stod  til  familien,  og  han  var  meget  stolt  af 
sine  kønne   døtre. 

Hver  dag  klatrede  han  til  bestemte  tider  op  til  det  højeste 
udsigtspunkt  og  så  ud  over  horisonten  i  sin  kikkert.  Var  der 
et  skib  i  sigte,  som  signaliserede  efter  lodsen,  så  måtte  han,  en- 
ten han  ville  eller  ej,  om  vejret  var  godt  eller  dårligt,  af  sted 
og  passe  roret  og  lodse  det  til  dets  bestemmelsessteds  sikre  havn. 
Eftersom  der  var  livlig  trafik  udenfor  den  yderste  ø,  var  han 
borte  fra  hjemmet  meget  af  sin  tid. 

Moderen,  Beret  Martha  Haavig,  var  en  høj,  rank,  værdig  kvin- 
de, venlig  og  gavmild  af  naturen.  Hun  havde  arvet  megen  kraft 
fra  sin  fader.  Denne  mand,  Jørgen  Arntsen  Haavig,  der,  som 
allerede  nævnt,  ene  ejede  landsbyen  Hovik,  må  have  været  af 
en  kraftig  og  bestemt  støbning.  Det  fortælles,  at  når  hans  fod 
kom  til  at  berøre  gulvet,  når  han  vendte  sig  i  sin  stol,  skjulte 
katten  sig  bag  buffeten !  Han  havde  fem  sønner  og  to  døtre,  som 
han  alle  opdragede  til  at  blive  stålsatte  og  hæderlige  mænd  og 
kvinder,  og  som  han  alle  efterlod  et  beskedent  udkomme,  da 
han  gik  til  sine  fædre.  Annas  moder  havde  fået  meget  af  denne 
mands  lederevner  i  arv. 

Der  trængtes  til  en  fast,  styrende  hånd  i  Gaarden-familien. 
Annas  fader  var  som  lods  ofte  borte  fra  hjemmet,  undertiden  i 
uger  ad  gangen.  Desuden  var  husstanden  stor,  selv  om  familien 
var  lille.  Peder  Olsen  Gaarden  var  ikke  alene  lods,  men  han 
ejede  også  en  hel  fiskeri-udrustning,  flere  både,  mange  garn  og 
andre  fiskegrejer  og  havde  adskillige  folk  i  sit  brød  til  at  se 
efter  sine  fiskeriforetagender.  Disse  folk  boede  i  en  af  bygnin- 
gerne og  spiste  hos  familien.  Så  var  der  den  elskede  Ingeborg 
(Mikkelsen),  barnepigen,  som  aldrig  forlod  de  to  piger,  førend 
de  som  voksne  fløj  bort  fra  den  hjemlige  rede.  Der  var  også 
anden  medhjælp,  eftersom  det  tiltrængtes.  Alt  i  alt  var  det  en 
husholdning,  der  krævede  daglig,  klog  ledelse,  som  den  unge 
hustru  og  moder  var  glimrende  egnet  til  at  give.  Faderen  tjente 
godt  og  kunne  lide  at  bruge  penge;  hun  lagde  bånd  på  hans 
rundhåndethed.  Og  familien  blomstrede  under  sådant  samar- 
bejde. 

Moderen  var  blid  af  naturen,  selv  om  hun  var  nøjeregnende 
og  praktisk,  og  hun  elskede  sine  to  døtre  meget  højt.  Hun  gik 
i  gang  med  at  opdrage  dem  til  at  blive  lykkelige  kvinder.  De 
skulle  have  lov  til   at  lege  i   sommersol  og  vinterregn,  men  de 

måtte  også  lære,  hvad  det  ville  sige  at  have  pligter.  Derfor  blev 
de  fra  barnsben  opdraget  til  at  have  små  opgaver,  som  var  af- 
passet efter  årstiden. 

Husstanden  skulle  have  mad  hver  dag,  huset  gøres  rent  med 
friskt,  rent  sand  strøet  på  dagligstuegulvet;  køerne  skulle  fod- 
res, vandes  og  malkes,  fårene  passes,  fisk  gøres  i  stand  til  det 
næste  måltid,  og  der  skulle  hentes  tørv,  og  masser  af  andre  små 
hverv  måtte  udføres;  men  der  måtte  altid  sendes  noget  til  de 
fattige,  thi  moderen  troede,  at  »den,  der  er  god  ved  den  ringe, 
låner  Herren«. 

I  disse  daglige  pligter  fik  de  små  piger  lov  til  at  tage  del,  og 
da  de  blev  ældre,  måtte  de  udføre  deres  part.  Barnepigen  Inge- 
borg, som  daglig  tog  sig  af  børnene,  lod  dem  hage  kager  i  den 
lange,  mørke  ovn  og  koge  fisk,  som  de  selv  havde  valgt,  i  små 
gryder,  som  blev  hængt  over  komfurets  ild;  de  måtte  hjælpe  med 
til  at  bære  køkkenaffaldet,  som  de  havde  kogt  og  gjort  velsma- 
gende, ud  til  køerne  —  thi  på  øen  kan  køerne  lide  fiskesuppe 
—  og  at  rulle  sig  og  lege  i  det  rene  sand,  som  blev  spredt  ud 
over  gulvene,  hvor  fiskerne  med  de  tunge  støvler  boede.  Fra 
de  var  ganske  små,  blev  pigerne  belært  om  deres  små  daglige 
pligter. 

Foruden  de  daglige  pligter  var  der  de  forskellige  årstiders 
krav,  som  pigerne  log  del  i  eller  var  med  til  som  tilskuere. 

Tidligt  om  sonnmeren  gik  mændene  ud  til  den  nærmeste  tør- 
vemose for  at  skaffe  brændsel,  skar  små  firkantede  stykker  ud, 
noget  større  end  almindelige  mursten,  som  kvinder  og  børn  så 
stablede  op  i  løse  stakke,  så  de  kunne  tørres  indtil  efteråret, 
når  de  lette  tørv  blev  kørt  til  landsbyen,  i  almindelighed  af  kvin- 
derne, børnene  og  de  ældre  mænd,  som  ikke  var  ude  at  fiske. 
Det  var  vældig  sjovt  for  pigerne,  når  de  var  ude  at  stakke  tørv 
og  kunne  strejfe  omkring  i  det  frie,  bygge  huse  af  tørvene  og 
gå  på  jagt  efter  bær  mellem  lyngen.  Deres  sparebøsse  blev  fyldt 
ved  at  de  i  deres  fritid  samlede  tang,  der  voksede  nær  ved 
kysten,  og  brændte  den  tørre  tang  for  at  få  asken,  hvoraf  jod 
blev  udvundet  i  England.  Det  var  også  en  lektie  i  kemi  for  de 
små  piger. 

Sent  om  efteråret  skulle  der  laves  lys.  Det  opsamlede  fedt 
fra  husholdningen  og  den  fede  lever  af  små  fisk,  der  ikke  kun- 
ne sælges,  blev  samlet,  kogt  i  store  kedler  og  renset.  Så  blev 
lange  strimler  dyppet  i  fedtet  for  at  lave  lys  eller  senere  hældt 
i  forme  med  snoren  holdt  i  midten  af  formen.  Det  var  sjovt  for 
små  piger  og  for  den  sags  skyld  også  for  de  store,  især  da  In- 
geborg gav  børnene  lov  til  at  lave  små  legetøjslys  og  mange 
andre  ting,  som  de  ældste  ikke  fik  lov  til  at  gøre.  Så  blev  en 
stor  dynge  nye  lys  stablet  pænt  op  på  en  hylde  i  oplagsrummet 
til  brug  for  de  lange  vinteraftener. 

Fedtet,   der  blev  tilovers,  blev  blandet  imed  Alkali  fra  tørve- 

asken  og  lavet  til  sæbe  til  brug  i  husholdningen.  Det  var  også 
af  interesse  for  de  årvågne  piger,  men  barnepigen  var  mere 
påpasselig  dér.  Ingen  eksperimenter  med  den  varme  sæbe,  var 
den  udtrykkelige  ordre.  Men  alligevel  var  der  en  chanee  for 
at  skære  den  varme  sæbe  i  kager  og  at  lave  figurer,  forestil- 
lende mænd,  køer  og  heste. 

Gennem  hele  sommeren  måtte  haven  passes.  Det  var  kvindens 
arbejde,  eller  arbejde  for  gamle  mænd.  De  raske  og  rørige  måtte 
være  på  havet,  hvor  fisken  er,  for  fisk  betyder  penge  og  de 
ting,  som  man  kan  købe  for  penge.  Men  at  grave  jorden  om  for- 
året, så  frø,  luge  ukrudt  og  høste  var  også  sjovt.  Da  haverne  var 
små,  blev  ingen  trætte  af  at  dyrke  dem,  og  kvinderne  kunne 
altid  rose  sig  af  deres  egen  dygtighed,  når  hvide,  melede  kar- 
tofler og  lækre,  gule  vitaminrige  kålrabi  blev  bragt  dampende 
ind  på  bordet. 

Sent  på  sommeren  og  tidligt  om  efteråret  fulgte  de  ubeskrive- 
lige glæder,  der  var  forbundet  med  at  plukke  bær.  Alle,  som 
ikke  fiskede,  var  med.  Langt,  langt  borte,  syntes  det  de  små 
størrelser;  oppe  mellem  klipperne  og  lyngen  lå  bærmarkerne, 
blåbær,  tyttebær,  multebær  —  herlige  i  smagen.  Hvilke  små 
piger  kunne  man  forvente  skulle  fylde  deres  kurve,  når  det  var 
så  godt  at  spise  dem!  Efter  en  lang  dag  vendte  så  hele  selska- 
bet, blå  af  bærsaft  omkring  munden  og  med  fingrene  plettet 
deraf,  tilbage  med  store  kurve  fulde  af  bær.  Og  den  næste  dag 
og  de  følgende,  når  frugten  blev  lavet  til  grød,  eller  blev  syltet 
eller  henkogt,  var  dage,  som  det  var  værd  at  vente  på  et 
helt  år. 

Når  efterårets  og  vinterens  mørke  dage  kom,  havde  pigerne 
endnu  mere  morskab.  Så  tog  mor  nemlig  ulden  fra  oplagsrum- 
met,  den  uld,  som  var  blevet  klippet  om  foråret,  da  fårene,  til 
børnenes  fryd,  havde  vredet  og  snoet  sig  under  stærke,  unge 
mænds  og  kvinders  saks.  Ulden  blev  vasket,  tørret  og  kartet, 
altsammen  i  hånden.  Selv  små  børn  kunne  lære  at  karte  ulden 
til  lange,  bløde  ruller.  Så  blev  ulden  spundet  til  tråd.  Anna  og 
Petroline  havde  deres  egen  lille  spinderok,  thi  deres  moder 
troede,  at  tidlig  beskæftigelse  skaber  mulighed  for  et  lykkeligt 
liv.  Efter  at  der  var  spundet,  kom  vævningen.  Væven  blev  stillet 
op  i  den  store  dagligstue.  Moderen  prøvede  den  først,  sad  som 
en  dronning  foran  væven  og  skød  skyttelen  ind  og  ud  og  pres- 
sede tråd  mod  tråd,  indtil  hun  var  sikker  på,  at  alt  var  i  orden. 
Efter  at  hun  havde  bestemt  sig  til  mønstre,  farver  og  længder, 
blev  de,  hun  kunne  stole  på,  sat  til  at  arbejde,  eller  en  erfaren 
gammel  kvinde  blev  beskæftiget  med  at  væve.  Ingen  lille  pige 
fik  lov  til  at  gøre  mere  end  at  se  til,  undtagen  naturligvis  når 
kvinden  var  ude,  så  blev  skyttelen  flyttet  frem  og  tilbage  nogle 
gange,  men  ikke  ofte,  for  væven  var  hellig,  og  urigtige  tråde 
blev  hurtigt  opdaget,  og  så  vankede  der  skænd  af  moder.  Dog, 

i  tidens  løb  blev  pigerne  undervist  i  at  væve.  De  morede  sig 
ved  at  overstænke  og  koge  den  hvide  uld  i  en  grumset  vædske 
og  få  den  til  at  komme  op  i  en  smuk  rød,  blå  eller  gul  farve. 
Til  sidst  kom  de  næsten  hellige  dage,  hvor  der  skulle  måles, 
skæres  til  og  syes.  Moder  og  kvinderne  tog  sig  af  undertøjet  og 
børnenes  tøj,  hvorimod  en  rigtig  skræder,  der  sad  på  et  stort 
bord  med  benene  over  kors,  kom  ind  for  at  lave  benklæder  og 
jakker  til  mændene.  Naturligvis  måtte  pigerne  lære  at  sy,  og 
de  blev  undervist  i,  hvorledes  de  skulle  lave  deres  egne  møn- 
stre, når  de  syede  tøj  til  deres  dukker. 

De  stadige  krav,  som  fiskeriet  stillede,  optog  også  meget  af 
kvindernes,  børnenes  og  de  gamle  mænds  tid. 

Sildefiskeriet  om  efteråret  og  vinteren  var  det  mest  spæn- 
dende. Så  tog  mangen  en  betydelig  person  ind  hos  Gaarden- 
familien;  og  pigerne,  der  for  engangs  skyld  var  stille  og  rolige, 
hørte  megen  klog  tale. 

Fra  februar  til  begyndelsen  af  april  søgte  torsken  ind  til 
grundet  vand  for  at  lægge  æg,  og  torskesæsonen  var  inde.  Tor- 
sken, der  fanges  i  garn,  skæres  op  på  en  speciel  måde  af  fi- 
skerne, så  at  den  vil  ligge  fladt.  Leveren  lægges  i  store  tønder, 
så  man  senere  kan  trække  levertranen  ud;  det  andet  affald 
kommer  i  andre  tønder  til  gødning  og  anden  brug.  Torsken  sal- 
tes så  og  lægges  i  nogen  tid  i  stærk  lage.  Når  den  tages  op,  va- 
skes den  i  havvand  og  lægges  på  øens  rene  granitklipper  og 
vendes  to  gange  om  dagen.  Når  de  er  tilstrækkeligt  tørre,  stab- 
les fiskene  op  i  løse  pyramider,  som,  for  at  de  ikke  skal  rådne, 
tages  ned  og  bygges  op  igen  hver  eller  hveranden  dag.  Til  sidst, 
når  den  er  helt  ren,  ja  næsten  snehvid,  er  torsken  tør  nok  til 
eksport. 

Når  den  travle  fiskerisæson  er  forbi,  opvarmes  torskeleveren 
i  store  jernkedler,  inden  i  hvilke  der  er  en  varm  kedel  igen, 
for  at  udtrække  olien,  som  sælges  til  medicinske  formål.  Fisker- 
ne fanger  torsken,  renser,  åbner  og  salter  den;  men  de,  der 
er  i  land,  må  tage  sig  af  tørringen.  Det  betyder  stadigt,  regel- 
mæssigt tilsyn  gennem  sommermånederne. 

Om  sommeren  og  mellem  årstiderne  fanges  helleflynder,  hvid- 
dinger,  laks,  flynder  og  mange  andre  fisk,  som  giver  arbejde 
og  føde  til  det  lille  samfund.  Engang  imellem  driver  en  stor 
hval  en  stor  stime  sild  mod  land.  Så  er  der  rigtig  spænding.  De 
små  fisk  fanges,  og  som  regel  til  sidst  hvalen.  Så  er  der  virkelig 
glæde,  for  hvalspækket  er  penge  værd. 

Et  liv  som  det  her  omtalte  fæstnede  i  pigernes  hukommelse 
den  virksomhed,  som  mennesker  lever  af  timeligt.  Det  var  af 
uvurderlig  betydning. 

Der  var  mange  enkle  fornøjelser.  At  gå  på  jagt  efter  æg  om 
foråret  på  de  bare  klipper,  der  ragede  op  af  vandet  i  nærheden 
af  øen,  og  at  plukke  bær  om  efteråret,  hørte  til  dem,  man  glæ- 

dcde  sig  mest  til.  Eftersom  pigerne  blev  ældre,  plejede  de  fem 
stærke  og  kække  onkler  i  Hovik  at  ro  rundt  om  øen  og  få  lov 
til  at  tage  pigerne  med  på  et  besøg  til  deres  bedsteforældre.  På 
sådanne  ture  i  bølgegangen  begyndte  de  at  forstå  frygten  for 
havet. 

Når  faderen  kom  hjem  fra  sine  ture,  blev  børnene  stille  af 
ivrige  forventninger.  Hvad  havde  han  med  til  dem  denne  gang? 
Sommetider  en  lille  perle  fra  Italien,  en  knipling  fra  Frankrig 
eller  et  mønster  fra  England.  Undertiden  kom  han  hjem  med 
en  mærkelig  frugt,  gul  og  duftende.  Men  han  kom  altid  med 
det  kærlige  blik  i  øjet. 

Da  Anna  nærmede  sig  de  ti  år,  oplevede  hun  en  ny,  herlig 
form  for  fornøjelse.  Hendes  fader  begyndte  at  tage  hende  med 
på  sine  ture  til  fastlandet.  Hun  tog  til  Kristiansund,  en  by  med 
rigtige  gader,  til  Trondhjem  (nu  Trondheim),  den  gamle  nor- 
ske hovedstad,  og  gik  ind  i  den  ældgamle  domkirke,  som  var 
stor  nok,  syntes  hun,  til  at  rumme  de  tusinder  af  fiskere  i  Titran 
i  sildesæsonen.  Forældrene  sørgede  for,  at  børnene  lærte  gen- 
nem oplevelser. 

Alt  dette,  hjemmelivet  og  det  udenfor,  gennemtrængtes  af  re- 
ligiøs indflydelse.  Den  gamle  kirke  på  Titran  var  blevet  øde- 
lagt, den  nye  kirke  var  blevet  bygget  på  naboøen  Hitra  (i  Dolm), 
beliggende  mange  timers  bådsejlads  derfra.  En  eller  to  søndage 
om  måneden  —  hvis  havet  var  roligt  —  roede  hele  husstanden 
til  kirke  for  at  overvære  middagsgudstjenesten.  Dagen  i  for- 
vejen var  maden  blevet  lavet  og  sat  ned  i  høkasser  i  bådene.  De 
tog  af  sted  tidligt  søndag  morgen,  syngende  medens  de  roede. 
Gudstjenesten  blev  efterfulgt  af  frokost  og  et  par  timers  besøg 
hos  venner  og  bekendte.  Så  hjem  igen. 

Når  husstanden  ikke  roede  til  kirken,  hvad  der  ikke  kunne 
gøres  i  dårligt  vejr,  blev  der  afholdt  familiegudstjeneste  i  hjem- 
met, ledet  af  herren  i  huset. 

(fortsattes). 

Meddelelse  til  alle  medlemmer! 

Ifølge  instruktioner  fra  Kirkens  øverste  autoriteter  er  det  Kirkens 
orden,  at  forsamlingen  ved  møderne  ikke  skal  rejse  sig  op  under  fæl- 
lessangene, men  blive  siddende  under  afsyngelsen.  Dette  bedes  over- 
holdt såvel  ved  søndagsmøderne  som  ved  organisationernes  møder. 

Missionspræsidentskabet. 


Referater  fra  grenskonferencerne 
Silkeborg,  17.  januar. 

Konferencen  i  Silkeborg  begyndte  kl.  8,30  med  præstedømsmøde, 
og  vi  havde  den  store  glæde  at  se  en  af  vore  brødre,  Jens  S.  Larsen, 
blive  ordineret  til  ældste.  Derefter  hørte  vi  fra  distriktspræsident, 
ældste  S.  LaVar  Christensen,  der  talte  ud  fra  ordene  »Dersom  I  elsker 
mig,  holder  I  mine  befalinger.«  Han  fremkom  med  eksempler  på  den 
magt,  som  præstedømmet  indebærer,  og  de  pligter,  der  påhviler  dets 
indehavere  i  hjemmet  og  i  Kirken.  2.  rådgiver  i  missionspræsident- 
skabet, præsident  Ernest  Anton  Jensen,  talte  også  til  os  om  præste- 
dømmet, dets  magt  i  forhold  til  andre  magter,  Guds  forhold  til  men- 
nesker, og  betydningen  af  at  holde  sit  legeme  rent.  Tilstede  10. 

Kl.  10  afholdtes  søndagsskole,  og  vi  fik  lejlighed  til  at  høre  fra  alle 
klasserne.  Først  udførte  de  s»må  børn  et  lille  program,  inden  de  gik 
til  deres  klasser.  Der  var  to  talere  og  en  sang  af  børnekoret.  Senior-  og 
Juniorklassen  havde  intet  klassearbejde,  men  havde  i  stedet  to  talere. 
Emnet  var:  Er  det  nødvendigt  at  lære  om  religion?  Tilstede  36. 

Kl.  11,25  afholdtes  et  specielt  vidnesbyrdmøde.  Vi  fik  her  lejlighed 
til  at  opretholde  missionens,  distriktets  og  grenens  autoriteter.  Der- 
efter sang  søster  Solveig  Karlsen  en  solo,  »Mit  vidnesbyrd«,  og  tiden 
blev  derefter  overgivet  til  søskende.  Vi  havde  en  opbyggende  tid  sam- 
men, og  der  blev  båret  mange  dejlige  vidnesbyrd.  Tilstede  19. 

Konferencens  sidste  møde  var  aftenmødet  kl.  19,30.  Aftenens  første 
taler  var  grensforstanderen,  ældste  Peer  K.  Kristensen,  der  talte  om 
de  forskellige  trossamfund,  den  kirke,  Jesus  Kristus  oprettede,  me- 
dens han  vandrede  på  jorden,  og  Jesu  Kristi  Kirke  af  Sidste  Dages 
Hellige.  Søstrene  Ulla  Nielsen  og  Tove  Jørgensen  sang  en  duet,  »Er 
Gud  for  os«,  hvorefter  distriktspræsident  S.  LaVar  Christensen  talte 
om  Guddommen,  vor  Kirkes  organisation  og  dåbsmåden.  Derefter  fik 
vi  en  orgelsolo  af  søster  Valborg  Karlsen,  og  aftenens  sidste  taler  var 
præsident  Ernest  A.  Jensen,  der  talte  om  de  betingelser,  der  kræves 
for  at  komme  ind  i  Guds  rige,  hvad  det  er,  der  forandrer  mennesket 
ved  dåben,  og  fremdrog  de  forskellige  dåbsmetoder.  Tilstede  37. 

Vi  havde  gennem  hele  konferencedagen  følt,  at  Guds  Ånd  havde 
været  tilstede  iblandt  os,  og  det  var  med  taknemmelighed  i  vore  hjer- 
ter, at  vi  kunne  skilles. 

P.  K.  K. 

Aalborg,  16.  og  17.  januar. 

Konferencen  i  Aalborg  indledtes  lørdag  aften  med  en  grensikoncert 
under  ledelse  af  broder  Chr.  H.  Tranholm. 

Søndag  morgen  afholdtes  præstedømsmøde  kl.  8,30.  Missionspræsi- 
dent  Junius  M.  Sorensen  talte  til  præstedømmet  om  det  ansvar,  der 
hviler  på  enhver,  som  bærer  det  hellige  præstedomme.  Tilstede  14. 

Kl.  10  afholdtes  søndagsskole,  hvor  søndagsskoleforstander  Anton 
Falden  ledede  programmet,  der  blev  udført  af  1.,  2.  og  3.  klasse  samt 
junior-  og  seuiorklassen.  Efter  programmet  blev  forskellige  brødre  og 
søstre  kaldt  til  at  tale.  Tilstede  75. 

Kl.  14  var  der  nadvermøde,  og  under  dette  møde  talte  medlemmer- 
ne af  grensforstanderskabet  samt  grenssekretæren.  Til  slut  hørte  vi 
distriktspræsident,  ældste  Kay  L.  Flinders,  der  talte  om  profetier  før 
og  efter  Kirkens  gengivelse.  Tilstede  37. 

Konferencens  sidste  møde  var  søndag  aften,  hvor  grensforstande- 
ren,  broder  Chr.  Holm  Bendtsen,  talte  om  det  melkisedekske  præste- 
dømme og  om  lydighed  mod  vor  himmelske  Fader.  Derefter  talte  di- 
striktspræsident Kay  L.  Flinders  om  sit  eget  liv,  og  til  slut  hørte  vi 
missionsipræsident  Junius  M.  Sorensen,  der  talte  om  nødvendigheden 
af  at  lære  evangeliet  at  kende,  og  at  holde  Visdomsordet.  Tilstede  70. 

Som  afslutning  på  konferencen  holdt  Kvindelig  hjælpeforening  fest 
og  bazar  mandag  aften.  C.  H.  B. 

København,  17.  januar. 

Efter  at  præstedømmet  som  sædvanlig  havde  afholdt  sit  møde  søn- 
dag morgen,  begyndte  vi  vor  konference  med  søndagsskole.  Vi  sang 
først  »Vær  velkommen,  søndag  morgen«,  hvorefter  ældste  Gary  Jen- 
sen åbnede  med  bøn.  Børnekoret  sang  »Giv  tid«,  og  Jette  Olsen  gen- 
fortalte Davids  8.  salme.  Lise  Weigert  talte,  efterfulgt  af  en  pianosolo 
ved  Oda  Nielsen;  dernæst  hørte  vi  en  deklamation  af  Marion  Als.  Og- 
så lærerkræfterne  hørte  vi  et  par  ord  fra,  Flemming  Hall  fortalte  om 
sit  arbejde  som  lærer,  og  Olivia  Petersen  om  børneopdragelse.  Imel- 
lem disse  to  taler  sang  børnekoret  »Jeg  ved  en  lærkerede«,  og  vi  hav- 
de derefter  fornøjelsen  at  høre  nogle  ord  fra  en  broder  fra  Texas, 
U.S.A.  Vi  sluttede  med  at  synge  »Tak  for  vor  skole«,  og  bøn  ved  Anna 
Kragh.  Tilstede  103. 

Vi  indledede  nadvermødet  med  at  synge  »Hav  tak  for  profeten,  du 
sendte«,  og  efter  bøn  ved  Flemming  Hall  fik  de  nye  søskende,  som 
var  blevet  døbt  samme  morgen,  håndspålæggelse.  Derefter  blev  mis- 
sionens, distriktets  og  grenens  autoriteter  og  funktionærer  opretholdt. 
Nadversang  »O  Helligånd«,  og  efter  at  nadveren  var  velsignet  og  om- 
delt, talte  1.  rådgiver  i  grensforstandersikabet,  broder  Harry  Hvisten- 
dahl,  hvis  emne  var  kirkearbejdet,  og  han  sagde  bl.  a.:  »Arbejdet  for 
Kirken  er  ulønnet,  men  de  store  velsignelser,  som  vi  får  ved  at  ud- 
føre det,  ikan  ikke  måles  i  størrelse  med  anden  form  for  løn«.  Som 
anden  taler  hørte  vi  præsidentinden  for  Primary,  søster  Karen  Stil- 

ling,  som  sagde,  at  Primary  er  Kirkens  vigtigste  organisation,  fordi 
den  lægger  den  første  tro  i  børnenes  hjerter  samtidig  med,  at  den  gi- 
ver dem  den  nødvendige  støtte  ved  i  praksis  at  omsætte  evangeliet  i 
handling.  Tredie  taler  var  søndagsskolens  forstander,  broder  Louis 
Nielsen,  som  talte  om  søndagsskolens  pligt  til  at  lære  børnene  og  de 
unge  en  god  moral  i  forbindelse  med  en  sand  fortolkning  af  evange- 
liet. Derefter  sang  en  missionærkvartet  »En  gang  vil  vi  forstå«.  Søster 
Anna  Andersen,  præsidentinde  i  Kvindelig  hjælpeforening,  talte  om 
hjælpearbejdet,  som  er  en  velsignelse  både  for  dem,  der  bliver  hjul- 
pet og  for  dem,  der  hjælper.  Præsidenten  i  GUF,  broder  Gustav  Olsen, 
mindede  os  om  GUF's  betydning  i  oplysnings-  og  opdragelsesarbejdet. 
Sjette  taler  var  præsidenten  i  Genealogisk  forening,  broder  Harry  Pe- 
tersen, han  understregede  genealogiens  betydning  for  Kirken  og  nævn- 
te bl.  a.,  at  uden  Genealogisk  forening  ville  Kirken  ikke  eksistere,  den 
ville  ganske  simpelt  blive  taget  fra  os,  hvis  vi  ikke  udførte  det  vigtig- 
ste af  alt  arbejde  — -  dåb  for  de  døde.  Sidste  taler  var  2.  rådgiver  i 
grensforstanderskabet,  broder  Paul  Kragh,  han  sagde,  hvad  enhver 
burde  være  overbevist  om,  at  vi  kun  kan  arbejde  for  Herrens  værk, 
når  vi  gør  det  i  bevidstheden  om,  at  det  er  for  Herren,  vi  arbejder. 
Vi  sang  til  slut  »Jeg  tjener  Gud,  mens  jeg  er  ung«,  og  broder  Kai  Lyk- 
kegaard Nielsen  sluttede  med  bøn.  Tilstede  73. 

Konferencens  sidste  møde,  søndag  aften,  begyndte  med,  at  koret 
sang  »Pilgrimskoret«,  hvorefter  vi  som  første  taler  hørte  grensforstan- 
der,  broder  Aage  Stilling,  hvis  emne  var  kirke  og  religion;  der  findes 
mange  kirker  i  dag,  som  påstår,  at  de  har  det  sande  evangelium,  men, 
sagde  han,  der  har  aldrig  fra  tidernes  morgen  været  mere  end  een 
sand  kirke  på  jorden.  Jesu  Kristi  Kirke  af  Sidste  Dages  Hellige  er  den 
eneste  sande  kirke  på  jorden,  den  eneste  kirke,  der  har  det  hellige 
præstedømme,  som  har  magt  og  myndighed  til  at  handle  i  Guds  navn. 

Derefter  sangkoret  »Gå  ind  ad  den  snævre  port«.  Distriktspræsident, 
ældste  Werner  S.  Rønne,  talte  om  evangeliets  gengivelse  og  vidnede 
om  Kirkens  sandhed.  Han  sluttede  med  at  udtrykke  sin  glæde  over  at 
have  set  mange  nye  ansigter  blandt  deltagerne  i  dagens  forskellige  mø- 
der, det  er  hans  overbevisning,  at  Kirken  er  i  stadig  fremgang.  Han 
gav  os  flere  lignelser,  som  med  al  tydelighed  viste  os,  at  vor  Kirke  er 
den   eneste   kirke,   der  har   det   sande   evangelium. 

Koret  sluttede  det  sidste  af  dagens  dejlige  møder  med  at  synge  »Pri- 
ser vor  Gud«,  hvorefter  broder  Harry  Petersen  sluttede  med  bøn.  Til- 
stede 127.  E  H  L 

Slagelse,  24.  januar. 

Slagelse  gren  indledte  sin  konference  med  søndagsskole  kl.  10.  Vi 
hørte  taler  af  søster  Marie  Pedersen,  broder  Alfred  Pedersen,  broder 
Viggo  Elkjær,  søster  Mary  G.  Sorensen,  og  ældsterne  Ronald  Jensen 
og  Gilbert  Olsen.  Imellem  talerne  var  der  en  duet  ved  Gudrun  og 
Annelise  Pedersen  og  en  duet  ved  ældsterne  Ronald  Jensen  og  Allen 
Eliason.  Tilstede  15. 

Efter  søndagsskolen  holdtes  præstedømsmøde,  hvor  distriktspræsi- 
denten,  ældste  Werner  Rønne,  talte  om  præstedømmets  arbejde,  og 
den  kraft,  det  har.  Missionspræsident  Junius  M.  Sørensen  talte  om 
præstedømmets  fuldmagt,  som  er  givet  til  denne  Kirke,  og  om  den 
magt,  det  har.  Tilstede  7. 

Kl.  14,30  afholdtes  nadvermøde.  Efter  at  missionens,  distriktets  og 
grenens  autoriteter  var  blevet  opretholdt,  blev  nadveren  omdelt,  hvor- 
efter broder  Alfred  Pedersen  talte  om  det  ansvar,  som  vi  har  fået  af 
vor  himmelske  Fader  til  at  arbejde  i  Kirken.  Søster  Esther  Petersen 
talte  om  Kvindelig  hjælpeforening  og  dens  arbejde  verden  over,  og 
om  den  glæde,  det  er  at  arbejde  for  vor  Gud.  Derefter  talte  broder 
Viggo  Elkjær  om  søndagsskolen  og  dens  arbejde  for  både  store  og 
små  og  om  dens  oprettelse  for  godt  100  år  siden,  og  om  hvad  der  læ- 
res i  skolen.  Til  slut  talte  broder  Kai  Lykkegaard  Nielsen  om  den 
selvkontrol,  man  skal  have  for  at  efterleve  Guds  befalinger.  Til- 
stede 15. 

Konferencens  sidste  møde  var  aftenmødet  kl.  19.  Første  taler  var 
grensforstanderen,  ældste  Allen  Eliason,  som  talte  over  den  13.  tros- 
artikel. Derefter  hørte  "vi  distriktspræsidemten,  ældste  Werner  Rønne, 
der  bl.  a.  omtalte  Apostel  Henry  D.  Moyles  besøg  og  fortalte,  at  han 
under  mødet  i  Malmø  havde  talt  om  åbenbaring,  som  findes  i  vor 
Kirke  ligesom  i  fordums  tid,  og  at  Præsident  David  O.  McKay  ved 
et  møde  i  Apostlenes  Råd  havde  fået  en  åbenbaring.  Aftenens  sidste 
taler  var  missionspræsident  Junius  M.  Sorensen,  der  fortalte,  at  Apo- 
stel Moyle  havde  udtalt,  at  hans  fader  var  en  retfærdig  og  troende 
mand,  som  havde  talt  med  Martin  Harris,  der  på  sit  dødsleje  havde 
udtalt,  at  det  var  sandt,  at  Mormons  Bog  var  givet  fra  vor  himmelske 
Fader.  Præsident  Sorensen  talte  endvidere  om,  at  menneskene  skulle 
holde  Visdomsordet,  fordi  det  er  blevet  åbenbaret  til  jorden.  Kon- 
ferencen sluttede  med  bøn  ved  søster  Mary  G.  Sorensen.  Tilstede  20. 

A.P. 

Esbjerg,  24.  januar. 

Det  første  møde  under  grcnskonferencen  var  præstedømsmødet  kl. 
8,30,  hvorunder  vi  hørte  fra  distriktspræsidenten,  ældste  Dennis  Chri- 
stensen, der  talte  om  tempelbygningen,  og  fra  2.  rådgiver  i  missions- 
præsidentskabet,  præsident  Ernest  Anton  Jensen,  der  omtalte  præ- 
stedømmet. Imellem  ide  to  taler  hørte  vi  en  missionærkvartet.  Til- 
stede 10. 

Kl.  10  afholdtes  søndagsskole.  Vi  overværede  her  et  dejligt  pro- 
gram, bestående  af  taler  og  sang  udført  af  søndagsskolens  forskellige 
klasser.  Til  slut  blev  der  på  præsident  Anton  Jensens  foranledning 
kaldt  på  forskellige  søskende  og  missionærer,  der  bar  deres  vidnes- 
byrd. Tilstede  45. 

Umiddelbart  efter  søndagsskolen  blev  der  afholdt  vidnesbyrdmø- 
de,  hvorunder  nadveren  blev  administreret.  Missionens,  distriktets 
og  grenens  autoriteter  blev  opretholdt,  hvorefter  tiden  blev  overgivet 

til  medlemmerne,  og  mange  benyttede  lejligheden  til  at  bære  deres 
vidnesbyrd.  Som  afslutning  på  dette  møde  hørte  vi  fra  missionærkvar- 
tetten.  Tilstede  23. 

Konferencens  hovedmøde  afholdtes  kl.  19.  Vi  hørte  først  en  tale 
af  grensforstanderen,  ældste  Finn  Thomsen,  over  emnet  »Livet  efter 
døden«,  hvorefter  vi  fik  en  sangsolo  ved  søster  Thersa  Ferrell.  Der- 
efter talte  distriktspræsidenten,  ældste  Dennis  Christensen,  om  syn- 
den, og  vi  fik  så  igen  lejlighed  til  at  høre  missionærkvartetten  synge. 
Som  afslutning  på  den  yderst  vellykkede  konference  hørte  vi  fra  præ- 
sident Anton  Jensen,  der  talte  over  Mormons  Bog.  Tilstede  46. 

Aa.  H. 

Skive,  30.  og  31.  januar. 

Konferencen  i  Skive  gren  begyndte  lørdag  aften  den  30.  januar, 
da  ca.  20  søskende  og  venner  samledes  til  en  festaften.  Efter  åbnings- 
sang og  bøn  var  der  forskellig  underholdning:  musik,  sang  og  for- 
skellige små  konkurrencer,  hvor  vinderne  fik  overrakt  små  præmier. 
Vi  havde  lejlighed  til  at  høre  nogle  sange  fra  missionærerne,  og  da 
vi  sluttede  med  fællessang  og  bøn,  var  vi  alle  enige  om,  at  det  havde 
været  en  helt  igennem  vellykket  aften. 

Søndagens  program  begyndte  kl.  8,30  med  afholdelse  af  præste- 
dømsmøde.  Der  var  5  tilstede. 

Kl.  10  var  der  søndagsskole,  og  det  blev  en  dejlig  oplevelse  at  over- 
være dette  møde.  Efter  åbningssang  og  bøn  hørte  vi  et  par  sange  fra 
børnene;  derefter  blev  flere  af  Kirkens  medlemmer  samt  en  ven  af 
Kirken  kaldt  op  for  at  holde  nogle  korte  taler.  Tiden  blev  så  over- 
givet til  distriktspræsidenten,  ældste  Kay  L.  Flinders,  der  rettede 
nogle  gode  ord  både  til  børnene  og  til  de  voksme.  Som  slut  på  for- 
middagens taler  hørte  vi  fra  2.  rådgiver  i  missionspræsidentskabet, 
præsident  Ernest  Anton  Jensen,  der  på  en  interessant  og  belærende 
måde  fortalte  lignelsen  om  det  tabte  får  og  mange  andre  gode  ord 
til  alle.  Tilstede  32. 

Nadvermødet  begyndte  kl.  14,  og  under  mødet  foretog  distriktspræ- 
sident  Kay  L.  Flinders  opretholdelsen  af  missionens,  distriktets  og 
grenens  autoriteter.  Præsident  Ernest  Anton  Jensen  opfordrede  de 
tilstedeværende  til  at  bære  deres  vidnesbyrd.  Præsident  Jensen  slut- 
tede dette  vidnesbyrdmøde  med  selv  at  bære  sit  store  vinesbyrd  om 
Kirkens   sandhed.  Tilstede   14.  ' 

Konferencens  sidste  møde,  aftengudstjenesten,  blev  afholdt  kl.  19, 
og  vi  havde  her  lejlighed  til  at  høre  fra  grensforstanderen  i  Skive, 
broder  Alfred  Jensen,  distriktspræsidenten,  ældste  Kay  L.  Flinders, 
og  præsident  Ernest  An.ton  Jensen.  Det  var  et  dejligt  møde  og  gode 
og  inspirerede  taler,  vi  hørte,  og  det  var  med  tak  i  vore  hjerter  til 
vor  himmelske  Fader  over,  at  Han  velsignede  vore  møder  gennem 
hele  denne  konference  så  rigt  med  sin  ånd,  at  vi  sluttede  denne  aften 
med  sang  og  bøn.  Tilstede  16.  B.  M. 

Herning,  31.  januar. 

Konferencen  indledtes  med  præstedømsmode  kl.  8  under  ledelse 
af  grensforstanderen,  broder  Edgar  Dodd.  Distriktspræsidenten,  æld- 
ste S.  LaVar  Christensen,  og  missionspræsident  Junius  M.  Sorensen 
talte  til  brødrene.  Tilstede  7. 

Søndagsskolen,  der  blev  ledet  af  søndagsskoleforstanderen,  broder 
Magnus  H.  Mouritzen,  fremførte  et  dejligt  program  over  Mormons  Bog. 
Talerne,  der  blev  holdt  af  børn  og  unge,  var  ualmindelig  fine.  Der- 
efter sang  børnene,  hvorpå  sø&ter  Mary  G.  Sorensen  sang  en  sang  for 
børnene.  Der  var  28  tilstede,  og  det  var  et  dejligt  møde. 

Efter  søndagsskolen  var  der  vidnesbyrdmøde,  hvor  alle  voksne,  i  al  t 
18,  bar  deres  vidnesbyrd,  og  vi  havde  virkelig  Guds  Ånd  med  os.  Til- 
stede 20. 

Aftenmødet  begyndte  kl.  19.  Missionens,  distriktets  og  grenens  au- 
toriteter blev  opretholdt,  og  nogle  få  afløsninger  og  indsættelser  blev 
foretaget  i  grenen.  Grensforstanderen,  der  ledede  mødet,  holdt  en 
kort  tale,  hvorefter  distriktspræsidenten,  ældste  S.  LaVar  Christen- 
sen, og  missionspræsident  Junius  M.  Sorensen  holdt  to  inspirerende 
taler,  der  dannede  konferencens  afslutning.  Der  var  20  søsikende  og 
venner  tilstede,  og  vi  var  alle  enige  om,  at  det  havde  været  en  dejlis 
konference.  E.  D. 

Fredericia,  31.  januar. 

Grenskonferencen  i  Fredericia  indledtes  med  søndagsskole  kl.  10. 
Der  blev  fremført  et  dejligt  program  med  taler  fra  junior-  og  senior- 
klassen, og  efter  programmet  takkede  grensforstanideren,  broder  Jobs. 
Liljengren,  alle  de  deltagende  og  især  de  flittige  søstre,  som  har  gjort 
et  stort  arbejde  i  grenen.  Derefter  var  der  tid  til  at  høre  fra  nogle 
af  de  tilstedeværende,  som  bar  deres  vidnesbyrd.  Hele  mødet  var 
præget  af  en  vidunderlig  ånd.  Tilstede  18. 

Efter  søndagsskolen  blev  der  afholdt  nadver-  og  vidnesbyrdmøde. 
Efter  nadveren  blev  missionens,  distriktets  og  grenens  autoriteter  op- 
retholdt, hvorefter  tiden  blev  overgivet  til  vidnesbyrd,  som  alle  var 
opbyggende  og  fælles  i  udtrykket  om,  at  Kirken  er  sand  og  at  evan- 
geliet blev  gengivet  ved  åbenbaring  fra  himlen.  Tilstede  18. 

Kl.  17,30  afholdtes  præstedømsimøde,  hvor  distriktspræsidenten, 
ældste  Dennis  Christensen,  og  broder  Bruno  Naumann  fra  Esbjerg  tal- 
te om  præstedømmets  pligter  og  om  at  leve  værdigt  og  pænt,  så  de, 
der  holder  præstedømmet,  kan  gå  i  templet,  når  det  står  færdigt  i 
Schweiz.  Tilstede  7. 

Ved  aftenmødet  kl.  19  talte  grensforstanderen,  broder  Johs.  Liljen- 
gren,  distriktspræsidenten,  ældste  Dennis  Christensen,  og  broder  Bru- 
no Naumann,  og  imellem  talerne  sang  en  kvartet  af  missionærer  fra 
Esbjerg.  Til  slut  takkede  grensforstanderen  alle,  som  havde  hjulpet 
til,  al  konferencen  var  blevet  så  vellykket,  og  ved  afskeden  var  alle 
enige  om,  at  Gud  havde  velsignet  hele  konferencen.  Tilstede  18. 

J.L. 

Nyt  fra  hjælpeorganisationerne 


Kvindelig   hjælpeforening. 

Vi  kan  blive  velsignet. 

Når  vi  begynder  et  nyt  år,  er  det  passende  tid  at  tænke  over  og 
stille  det  spørgsmål:  Hvorledes  vil  min  status  stå  ved  slutningen  af 
året?  Vil  jeg  være  stolt  af  den,  eller  vil  jeg  prøve  på  at  finde  und- 
skyldninger for,  hvad  jeg  har  gjort  eller  undladt  at  gøre?  Hvis  vi  le- 
ver hver  dag,  som  den  bør  leves,  gør  alt  det  gode  vi  kan,  holder  alle 
budene  hver  dag,  vil  der  ikke  være  noget  at  fortryde  ved  slutningen 
af  året. 

Herren  har  sagt:  »Bring  hele  tienden  til  forrådshuset,  så  der  kan 
være  mad  i  mit  hus;  sæt  mig  på  prøve  dermed,  siger  Hærskarernes 
Herre,  om  jeg  da  ikke  åbner  eder  himmelens  sluser  og  udøser  vel- 
signelser over  eder  i  overmål.«  (Mal.  3:10).  Det  vil  være  godt  for 
os  ofte  at  læse  hele  dette  kapitel  i  Malakias. 

Alt,  hvad  vi  ejer,  er  Herrens.  Han  har  givet  os  det,  for  at  vi  kan 
nyde  det,  medens  vi  lever  på  jorden.  Kan  vi  føle  os  frie  til  at  nyde 
alle  de  mange  vidunderlige  velsignelser  han  giver  os,  hvis  vi  ikke 
yder  noget  til  gengæld?  Alt,  hvad  han  forlanger  af  os,  er,  at  vi  giver 
agt  på  hans  råd  og  adlyder  hans  befalinger.  Hans  veje  er  lette  og  sik- 
rer os  glæde,  fred  og  lykke.  Mange  føler,  at  de  kan  nyde  alle  de  vel- 
signelser og  privilegier,  som  kommer  til  medlemmerne  af  denne  istore 
Kirke,  uden  at  de  selv  gør  noget  for  at  hjælpe  med  til  at  føre  værket 
fremad. 

Tiendeloven,  som  den  nu  forstås  og  praktiseres  af  Jesu  Kristi  Kirke 
af  Sidste  Dages  Hellige,  blev  givet  ved  åbenbaring  til  Profeten  Joseph 
Smith  som  svar  på  en  bøn,  i  hvilken  Profeten  søgte  Herren  for  at 
vide,  »hvor  meget  han  forlanger  af  folkets  ejendele  i  tiende.«  Herren 
svarede,  at  »begyndelsen  til  mit  folks  tiende«  består  af  »al  jeres  over- 
flødige ejendom«.  Og  derefter  skal  de  »betale  en  tiendedel  af  deres 
årlige  indkomst,  og  denne  lov  skal  gælde  for  dem  evindelig.« 

For  medlemmerne  af  Jesu  Kristi  Kirke  er  tiendeloven  derfor  lige 
så  meget  Guds  lov,  som  dåben  er  det.  Ingen  er  tvunget  til  at  adlyde 
den  ene  mere  end  den  anden;  og  ingen  modtager  velsignelsen  af  no- 
gen af  dem  uden  lydighed  mod  dem.  Til  dem,  som  anerkender  tien- 
deloven som  en  Guds  lov,  behøver  vi  ikke  at  sige  mere  for  at  over- 
bevise dem  om  den  dyd,  det  er  at  betale  en  tiendedel  af  deres  årlige 
indkomster. 

En  mand,  som  betaler  tiende  blot  for  at  hans  navn  skal  figurere 
i  bøgerne,  vil  naturligvis  modtage  sin  belønning:  han  vil  have  sit 
navn  i  bøgerne.  Men  den,  som  giver,  fordi  han  elsker  at  hjælpe  an- 
dre og  for  at  fremme  retfærdighedens  sag,  og  som  giver  glad  og  med 
taknemmelighed  i  sit  hjerte,  får  også  sin  belønning;  thi  ved  at  give 
vil  han  i  virkeligheden  modtage. 

Her  er  nogle  få  grunde  til,  at  vi  burde  være  fulde  tiendebetalere: 

Jeg  ønsker  at  være  ærlig  overfor  alle  mennesker.  Jeg  har  den  bed- 
ste lejlighed  til  at  bevise  det  ved  at  betale  tiende. 

Jeg  ønsker  at  være  i  stand  til  stadig  at  kunne  bede  »Forlad  os  vor 
skyld,  som  vi  forlader  vore  skyldnere.« 

Jeg  ønsker  at  være  værdig  til  at  kunne  nyde  nadveren,  »ved  at 
holde  de  befalinger,  som  han  har  givet  dem.« 

Jeg  ønsker  at  være  loyal  mod  Kirken  og  betale  min  del  af  Kirkens 
udgifter. 

Jeg  ønsker  den  sparsommelighed,  som  kommer  af  at  betale  tiende. 

Jeg  ønsker  at  blive  en  »Frelser  på  Zions  Bjerg«.  Ikke-tiendebetalere 
kan  ikke  opnå  denne  ophøjede  stilling  med  hensyn  til  tempelarbejde. 

Jeg  ønsker  at  have  samarbejde  med  den  bedste  af  alle  kompagno- 
ner, »Gud«. 

Jeg  ønsker  en  arv  på  denne  jord.  Det  er  at  blive  celestialiseret. 

Jeg  ønsker  at  udvikle  ædelmodighed  uden  forfængelighed,  tiende- 
betaling er  det  bedste  til  dette  formål.  Alt,  hvad  der  er  under  en 
tiendedel,  er  ikke  fuld  tiende. 

Lad  os  huske:  Det  er  meget  lettere  både  for  sjælen  og  for  tegne- 
bogen at  overholde  tiendeloven  hver  uge  eller  måned  end  at  prøve 
at  gøre  det  op  ved  slutningen  af  året.  Hver  gang  vi  modtager  vor  løn, 
tilhører  en  del  af  den  Herren. 

Det  er  ved  overholdelse  af  denne  lov,  at  Kirken  er  i  stand  til  at 
gå  fremad,  og  at  Herrens  hensigter  opfyldes. 

Kvindelig  hjælpeforenings  hovedbestyrelse. 

Bemærk: 

Ifølge  Kirkens  orden  er  aftenmødet  den  første  søndag  i  marts  over- 
ladt Kvindelig  hjælpeforening.  Der  er  af  Generalbestyrelsen  i  Salt 
Lake  City  udarbejdet  et  interessant  program,  og  vi  opfordrer  ind- 
trængende alle  'Søskende  og  venner  til  at  overvære  dette  møde,  som 
vil  være  et  af  de  bedste  møder  i  Kirken. 


HUSK  AT   MELDE   FLYTNING! 

Hver  eneste  måned  får  vi  et  antal  Stjerner  retur  med  påskrif- 
ten »Flyttet,  hvorhen  vides  ikke«  eller  »Ubekendt  efter  adres- 
sen«. For  at  undgå  standsning  i  forsendelsen  eller  i  bedste  fald 
forsinkelse  af  leveringen,  beder  vi  venligst  abonnenter,  som 
flytter,  om  i  god  tid  at  meddele  deres  nye  adresse. 

Abonnenter,  som  emigrerer,  bedes  meddele  os  deres  adresse 
i  Amerika,  inden  de  rejser.  Stjernen  vil  da  portofrit  blive  sendt 
til  den  nye  adresse. 

Søndagsskolen. 

Nadververs  for  marts — april  1954: 

Mens  vi  af  den  hellige  nadver  få, 

i  Jesu  navn  og  lil  Hans  ære, 

lad  os  huske  og  være  sikre  på, 

at  hjerte  og  hænder  skulle  rene  være. 

Ærer  du  dit  kald  som  arbejder  i  søndagsskolen?  Ved  du,  hvad  det 
betyder  at  være  lærer  for  de  unge  eller  lærer  for  de  voksne? 

»Hvad  er  det,  du  laver?«  Dette  spørgsmål  stillede  Præsident  Brig- 
ham Young  til  en  stenhugger,  som  istod  med  sin  hammer  og  mejsel  i 
hånden,  i  færd  med  at  hugge  stykker  af  granitten.  Stenhuggeren  så 
op  på  Præsident  Young,  temmelig  spørgende,  og  sagde  »Jeg  hugger 
sten«. 

Præsidenten  gik  hen  til  en  anden  stenhugger.  »God  morgen«,  sagde 
Præsidenten,  »og  hvad  bestiller  du  så?«  Manden  lagde  sit  værktøj  ned 
og  så  op  på  Præsident  Young,  idet  han  sagde,  »Jeg  hjælper  med  til 
at  bygge  et  tempel  til  vor  Herre.« 

Der  var  stor  forskel  på  formålet  med  de  to  stenhuggeres  arbejde. 
For  den  ene  var  det  bare  et  arbejde.  For  den  anden  var  det  et  vid- 
underligt kald.  Ved  at  han  anbragte  den  ene  sten  ovenpå  den  anden, 
ville  hele  bygningen  til  sidst  blive  komplet.  Det  var,  som  om  han  byg- 
gede et  tempel,  i  hvilken  han  skulle  dyrke  sin  Skaber. 

Hvilken  af  disse  to  stenhuggere  ligner  du?  Den  første?  Er  det  blot 
et  arbejde,  du  har  hver  søndag  formiddag  og  som  skal  gøres.  Eller 
ligner  du  den  anden?  Hvilket  strålende  privilegium  er  det  at  komme 
til  søndagsskolen  og  undervise  børnene  om  Guds  veje,  så  deres  liv 
kan  blive  beriget.  Hvis  du  føler  som  den  første,  så  skulle  du  ikke  un- 
dervise i  Kirken.  Få  den  følelse,  at  du  opbygger  sjæle  til  Gud,  således 
at  når  du  kommer  på  den  anden  side,  vil  han  sige,  »Vel  gjort,  du 
gode  og  tro  tjener.« 

Kom  til  bønnemødet  i  rette  tid,  elsk  din  klasse,  så  de  gør,  hvad  du 
ønsker  de  skal  gøre.  Lær  dine  lektier  og  bliv  i  stand  til  at  fremstille 
dem  med  ord,  som  folk  kan  forstå.  Hvis  du  gør  disse  få  ting,  vil  du 
få  held  som  lærer,  du  vil  blive  elsket  som  lærer,  og  du  vil  selv  blive 
et  lykkeligt  menneske.  Søndagsskolens  hovedbestyrelse. 

Primary. 

I  nogle  måneder  har  vi  skrevet  om  undervisning  i  Primary,  og 
hvad  lærerne  bør  være  og  hvad  de  bør  gøre.  Men  standser  du  nogen- 
sinde op  for  at  tænke  over,  hvad  din  pligt  er,  når  du  underviser  børn? 
Pædagoger  fortæller  os,  at  måske  har  der  aldrig  været  nogen  tid,  hvor 
religiøs  undervisning  og  passende  åndelig  vejledning  af  børn  var  mere 
tiltrængt,  end  de  er  i  dag.  Frygt,  usikkerhed  og  en  forstyrret  verden 
har  givet  vore  børn  et  bittert  anstrøg  i  form  af  forseelser  og  ligegyl- 
dighed. Du  har  en  chance  for  at  viske  dette  anstrøg  ud.  Kvinder  er 

uldrig  blevet  niere  velsignet  eller  har  fået  et  større  kald  end  de,  der 
har  fået  lejlighed  til  at  arbejde  med  børn!  Vær  taknemlig  for  denne 
tillid.  Vær  flittige  i  jeres  arbejde.  Løft  jeres  hjerter  og  jeres  stemmer 
til  tak  og  pris  for  den  velsignelse,  I  har  fået. 

Den  bedste  måde  at  vise  jeres  tak  for  den  kostelige  gave,  som  et 
sandt  vidnesbyrd  om  evangeliet  er,  er  ved  at  bibringe  det  samme 
overbevisende  vidnesbyrd  i  drengenes  og  pigernes  hjerter.  Tag  imod 
denne  opfordring.  Giv  af  jeres  arbejde  og  jeres  talenter  villigt  og 
uforbeholdent,  og  I  vil  få  den  store  glæde,  som  ikke  kan  erfares  på 
nogen  anden  måde  end  ved  at  give  børnene  fodfæste  i  evigheden. 

»De  skal  også  lære  deres 
børn  at  bede  og  at  vandre 
retskaffent  for  Herren«. 

(L.  &  P.  68:28). 

Primarys  hovedbestyrelse. 
Genealogisk  forening. 

Vi  skal  ikke  udføre  tempelarbejdet  for  enhver,  thi  det  angår  ikke 
alle.  Vi  skal  udføre  tempelarbejdet  for  dem,  som  gennem  deres  tro 
og  omvendelse  er  berettiget  til  at  komme  i  det  celestiale  rige.  Men  så 
siger  man:  »Hvordan  kan  vi  vide  det?  Vi  søger  i  vore  optegnelser  for 
hundreder  af  år  tilbage  og  udfører  arbejdet  for  alle  dem,  vi  finder.« 
Naturligvis  gør  vi  det,  for  vi  kan  ikke  dømime.  Jeg  ved  ikke,  om  det 
ene  menneske  er  værdigt  og  det  andet  ikke.  Herren  har  givet  os  det 
privilegium  at  udføre  arbejdet  for  hele  vor  slægt,  naturligvis  i  det  håb, 
at  alle  vil  modtage  sandheden,  og  da  vi  er  af  Israels  hus,  vil  også  vore 
forfædre,  den  ene  generation  efter  den  anden  bagud,  være  af  Israels 
hus,  og  derfor  vil  de  være  mere  skikket  til  at  modtage  evangeliet,  end 
de  rene  hedninger  ville  være.  Hvis  der  nu  er  nogle  af  dem  i  vor  slægt, 
som  vi  udfører  tempelarbejde  for,  der  er  uværdige  eller  uvillige  til 
at  modtage  ordinancerne  i  Herrens  Hus,  så  vil  Herren  være  den,  der 
dømmer.  Han  vil  omstøde  ordinancen,  og  den  vil  ikke  blive  regnet 
som  udført.  Det  ligger  i  Hans  hånd.  Vor  pligt  er  at  udføre  det  arbejde, 
som  Herren  har  forlangt  af  os  til  frelse  for  vore  afdøde. 

Da  vor  Fader  i  himlen  er  en  retfærdig  Fader,  må  enhver  sjæl  på 
jorden  få  en  lejlighed  til  at  modtage  evangeliet.  Jeg  vil  gerne  henvise 
Dem  til  nogle  vers  fra  Lære  og  Pagter: 

Thi  sandelig,  Herrens  røst  lyder  til  alle  mennesker,  og  ingen 
skal  kunne  undfly.  Der  findes  intet  øje,  som  ikke  skal  se,  ej  hel- 
ler øre,  som  ikke  skal  høre,  ej  heller  hjerte,  som  ikke  skal  gen- 
nembores. De  genstridige  skal  rammes  af  megen  sorg,  thi  deres 
uretfærdighed  skal  forkyndes  fra  hustagene,  og  deres  hemmelige 
gerninger  skal  åbenbares.  (L.  &  P.  1:2 — 3). 

(Uddrag  af  en  tale  af  præsident  for  De  Tolv  Apostles  Råd, 
Joseph  Fielding  Smith). 

Genealogisk  forenings  hovedbestyrelse. 

Meddelelse  fra  Genealogisk  forening  i  København 

På  utallige  opfordringer  opfører  Genealogisk  forening  i  København 
alter  skuespillet  »Broen«,  nemlig  lørdag  den  20.  marts  kl.  19,30. 

Vi  håber,  at  mange  vil  komme  tilstede  for  muligvis  gennem  skue- 
spillet at  få  den  rette  forståelse  af  vigtigheden  af  genealogisk  arbejde, 
og  alle  er  hjertelag  velkomne. 

Bestyrelsen. 

Gensidig  Uddannelses-Forening 

Hvad  er  betydningen  af  sukces?  Har  I  sukces  ved  undervisningen 
i  jeres  klasser  i  GUF?  Lærer  I  de  unge  noget,  som  de  vil  huske  hele 
deres  liv?  Styrker  I  deres  vidnesbyrd?  Der  er  mange  måder,  hvorpå 
man  kan  blive  en  sukcesrig  lærer  eller  få  sukces  i  det  daglige  liv.  Her 
er  en  lille  historie  om  den  »Hvide  fjer«: 

Den  er  om  en  uhyre  rig  guldmine  i  Afrika.  Den  fik  sit  navn  på 
følgende  måde: 

Den  mand,  som  oprindelig  åbnede  minen,  gravede  en  skakt  ca.  200 
fod  dyb,  men  fandt  intet  guld.  Han  tabte  modet,  kaldte  det  »uheld« 
og  opgav  det.  Hans  mere  hærdede  naboer  sagde,  han  havde  vist  den 
»hvide  fjer«,  og  minen  blev  kendt  under  det  navn.  Han  solgte  minen 
til  en  anden  mand  for  50.000  dollars.  Den  nye  ejer  gravede,  efter  blot 
en  dags  arbejde,  en  fod  dybere  i  minen  og  ramte  en  guldåre,  som 
har  skaffet  ham  en  stor  formue. 

Der  er  mange  eksempler  i  livet  på  folk,  som  er  gået  en  fod  videre 
for  at  få  sukces.  Der  er  mange  tragiske  eksempler  på  mennesker,  som 
har  undladt  at  leve  op  til  deres  muligheder. 

Et  af  Satanis  yndlingsredskaber  er  modløshed  —  den  hvide  fjer. 
Undskyldninger  er  straks  parat.  Har  I  nogensinde  hørt  om  jeres  eget 
arbejde,  »altfor  meget  program«,  »altfor  svært«,  »ikke  tilstrækkelig 
tid«,   »vi  er  altfor  små«,  o.  s.  v. 

Forskellen  mellem  uheld  og  sukces  er  ofte  blot  een  anstrengelse 
mere,  som  vi  skal  bestemme  os  til.  Det  ses  ofte  i  sportsverdenen,  hvor 
forskellen  mellem  vinderen  og  taberen  måske  blot  er  at  ramme  med 
et  hårdere  slag  eller  at  slå  lidt  hårdere  til  bolden. 

Studerer  vi  blot  en  ekstra  halv  time  på  vor  lektie?  Går  vi  bare  en 
lille  smule  længere  i  vor  venlighed  mod  andre? 

GUF-medarbejdere,  lad  os  søge  Nephis  tro  og  være  klare  over,  at 
Herren  giver  ikke  befalinger  til  menneskenes  børn,  undtagen  han  be- 
reder en  vej  for  dem  til  at  udføre  det  arbejde,  han  befaler  dem  at 
udføre. 

Den  hvide  fjer  har  ingen  plads  i  de  sidste  dages  helliges  liv. 

GUF's  hovedbestyrelse. 

Kom  til  stævnet  i  Randers  2.-4.  juli 

Fredag:  Udflugt  og  Guld  og  Grønt  Bal. 

Lørdag:  Forskellige  møder. 
Skuespil  og  anden  underholdning. 

Søndag:  Vidnesbyrdmøde  og  Gudstjeneste. 
Planlæg  Deres  sommerferie  til  2.  -  4.  juli 


Mormons  Bog 

Da  vi  har  bragt  i  erfaring,  at  mange  medlemmer  er  i  besiddelse  af 
de  såkaldte  udlånsbøger,  vil  vi  meget  gerne  have  alle,  der  har  lånt 
disse  bøger,  til  enten  at  returnere  dem  til  de  respektive  distriktspræ- 
sidenter  eller  lade  distriktspræsidenterne  vide,  at  De  har  bogen,  så 
vi  kan  være  sikre  på  at  have  en  fuldstændig  optegnelse  over  udlånte 
Mormons  bøger.  Missionskontoret. 


Personlige  nyheder  fra   nær  og  fjern. 

U.S.  A. 

Tidligere  missionær  i  den  danske  mission,  Richard  Jensen  og  hu- 
stru Valeen,  datter  af  tidligere  missionspræsiident  i  den  danske  mis- 
sion, Edward  H.  Sorensen,  har  den  31.  december  1953  fået  en  søn, 
som  har  fået  navnet  Richard  Kimnor  Jensen.  Stjernen  ønsker  hjerte- 
lig til  lykke! 

Fødselsdage: 

Slagelse:  Den  6.  marts  fylder  broder  Peter  Nielsen,  Flakkebjerg, 
65  år.  Hjertelig  til  lykke! 

Aalborg:  Den  16.  marts  fylder  broder  Marius  Eriksen  Jensen  70  år. 
Hjertelig  til  lykke! 

Haderslev:  Den  19.  marts  fylder  søster  Sophie  Ohlsen  70  år.  Hjer- 
telig  til  lykke! 

København:  Den  28.  marts  fylder  søster  Anna  Kretzschmer,  Adils- 
vej  9,  80  år.  Hjertelig  til  lykke! 

Bryllup  i  U.S.A. 

Søster  Alice  Stilling,  datter  af  grensforstanderen  i  København,  Aage 
Th.  Stilling,  og  søster  Karen  Stilling,  er  den  24.  februar  i  Salt  Lake 
Templet  blevet  viet  til  Gordon  L.  Hansen,  Twin  Falls,  Idaho,  broder 
til  de  to  tidligere  missionærer  i  den  danske  mission,  John  D.  Hansen 
og  Vernon  A.  Hansen.  Stjernen  ønsker  det  unge  par  hjertelig  til  lykke! 

iKredsfærernes  budskab. 

Trosartiklerne, 

Artikel  2:  »Vi  tror,  at  menneskene  vil  blive  straffet  for  deres  egne 
synder  og  ikke  for  Adams  overtrædelse.« 

Menneskets  handlefrihed. 

Da  jorden  skulle  befolkes,  blev  der  afholdt  et  råd  i  himlen.  Ved 
dette  råd  fremlagde  Lucifer  en  plan,  hvori  han  foreslog  at  frelse  alle 
mennesker,  og  selv  tage  æren  herfor.  Dette  forslag  ville  have  tilintet- 
gjort menneskets  handlefrihed.  Planen  blev  ikke  godkendt,  og  Mor- 
genrødens søn  og  en  trediedel  af  himlens  hærskarer  blev  kastet  ud 
og  kom  ned  på  jorden  for  at  friste  og  ødelægge  menneskeheden. 

Jesus,  Guds  Søn,  modtog  Faderens  plan,  der  gav  menneskeheden 
dens  handlefrihed,  friheden  til  at  vælge  mellem  godt  og  ondt.  Denne 
plan  sejrede.  Menneskets  handlefrihed,  som  indebar  retten  til  at  dyr- 
ke Gud  i  overensstemmelse  med  menneskets  egen  samvittighed,  er 
det  kostbareste  privilegium,  som  dødelige  kunne  få.  Vi  er  ikke  an- 
svarlige for  andres  synder,  men  vi  kan  ikke  undgå  at  stå  til  regnskab 
for  vore  egne  synder.  Ifølge  denne  guddommelige  plan  vil  ethvert 
menneske  blive  holdt  ansvarlig,  ikke  alene  for  sine  egne  handlinger, 
men  også  for  sine  ord  og  endog  for  tankerne  i  sit  hjerte.  (Se  Matt. 
12:36;  Ezekiel  8:17).  Følgende  ord  af  Nephi  angående  menneskets 
handlefrihed  er  klare  og  tydelige:  »Derfor  er  menneskene  fri  efter 
kodet;  og  alle  ting,  der  er  tjenlige  for  menneskene,  er  givet  dem.  Og 
de  kan  frit  vælge  frihed  og  evigt  liv  ved  den  store  formidling  for  alle 
mennesker,  eller  fangenskab  og  død  efter  djævelens  magt  og  fangen- 
skab; thi  han  søger  at  gøre  alle  mennesker  ulykkelige,  ligesom  han 
selv  er.«  (2  Nephi  2:27). 

Den  tanke,  at  Adam,  ved  at  nyde  af  den  forbudne  frugt,  bragte 
bitre,  unødvendige  synder  over  den  menneskelige  race,  er  forkert  og 
misvisende.  »Adam  faldt,  for  at  menneskene  kunne  blive  til,  og  men- 
neskene er  til  for  at  kunne  nyde  glæde.«  (2  Nephi  2:25).  Faldet  var 
ikke  en  tilfældighed.  Det  gav  os  jordiske  erfaringer,  som  var  nødven- 
dige for  vor  fremgang  mod  vejen  til  fuldkommenhed.  Adam  var  vor 
stamfader,  vor  velgører  og  vor  forkæmper.  Ethvert  menneske  vil  blive 
kaldet  til  ansvar  for  sine  egne  synder,  men  ikke  for  andres  synder, 
for  sine  egne  handlinger,  ord,  ja  endog  for  sit  hjertes  tanker.  Det 
endelige  resultat  af  gode  gerninger  er  lykke,  af  onde  gerninger  ulykke. 
Vi  har  alle  magten  til  at  vælge. 

(Kredslærerindernes  budskab 

»Derfor  gav  Gud  Herren  mennesket  frihed  til  at  handle  for  sig  selv. 
Men  mennesket  kan  ikke  selv  handle,  uden  at  det  bliver  tilskyndet 
af  det  ene  eller  det  andet.«   (2  Nephi  2:16). 

Formål:  At  bibringe  os  en  følelse  af  vigtigheden  af  handlefrihed 
og  at  stimulere  til  intelligent  anvendelse  deraf. 

Måske  aldrig  før  i  verdenshistorien  er  menneskets  handlefrihed 
blevet  så  alvorligt  truet.  Måske  aldrig  før  har  der  i  hele  menneske- 
heden været  større  behov  for  en  erkendelse  af  værdien  af  dette 
princip. 

Retten  til  at  træffe  vore  egne  afgørelser  er  et  af  de  fundamentale 
privilegier,  der  er  givet  mennesket.  Det  er  et  gudgivent  princip  og 
samtidig  et  evigt  princip.  Ved  rådet  i  himlen  forelagde  Satan  en  plan 
til  menneskets  forløsning,  som  ville  have  berøvet  det  dets  handlefri- 
hed. Vor  himmelske  Fader  tog  afstand  fra  denne  plan,  fordi  den  ikke 
var  i  overensstemmelse  med  guddommelige  love.  Hvor  burde  vi  ikke 
pleje  og  hæge  om  dette  handlefrihedens  princip  og  vogte  over  det 
med  nidkærhed  imod  enhver  plan,  som  ville  berøve  os  det!  Der  fin- 
des de  mennesker  i  verden,  som  hævder,  at  almindelige  mennesker 
ikke  er  i  stand  til  at  regere  sig  selv  eller  til  at  træffe  kloge  afgørelser, 
og  som  derfor  vil  borttage  menneskets  handlefrihed  og  foregive  at 
foreskrive  hans  livsform.  Og  mange  synes  villige  til  at  opgive  denne 
værdifulde  ret,  idet  de  mener,  at  de  derigennem  kan  forbedre  deres 
kår. 

Hvorfor  er  handlefriheden  så  værdifuld?  Fordi  mennesket  kun  gen- 
nem udøvelsen  af  handlefriheden  kan  udvikle  sig  og  gå  fremad.  Kun 
ved  at  kende  godt  og  ondt  og  ved  at  vælge  det  ene  eller  det  andet  kan 
mennesket  vise,  hvad  han  er  værd.  Ingen  kan  nå  den  ophøjelse,  som 
Gud  har  beredt  for  de  retfærdige,  og  som  er  formålet  med  tilværelsen, 
ved  nogen  anden  proces  end  ved  at  vælge  det  gode  og  forsage  det 
onde. 

Vi  begræder  ofte  den  kendsgerning,  at  der  er  mange  hindringer 
på  vor  vej,  at  vi  på  alle  sider  er  omringet  af  fristelser.  Vi  bliver  irri- 
terede over  nødvendigheden  af  altid  at  skulle  træffe  afgørelser  og 
vælge,  idet  vi  vejer  de  utallige  sagers  og  forholds  fortjenester  og 
mangler.  Men  lad  os  huske  på,  at  hvert  eneste  valg,  vi  træffer,  giver 
os  mulighed  for  at  vokse. 

I  2  Nephi  2:11  læser  vi:  »Thi  det  er  nødvendigt,  at  der  er  en  mod- 
sætning i  alle  ting.«  Præsident  Brigham  Young  sagde: 

»Der  er  ikke,  har  ikke  været  og  kan  aldrig  være  nogen  som  helst 
metode  eller  plan,  opfundet  af  noget  væsen  i  denne  verden  for  at  in- 
telligensen kan  eksistere  evigt  og  opnå  en  ophøjelse  uden  at  kende 
det  gode  og  det  onde  —  uden  at  smage  det  bitre  og  det  søde.  Kan 
folk  forstå,  at  det  i  virkeligheden  er  nødvendigt,  at  modsatte  princip- 
per forelægges  dem,  thi  ellers  ville  denne  tilværelse  ikke  være  nogen 

prøve,  og  da  ville  vi  ikke  have  nogen  mulighed  for  at  udøve  den  os 
givne  handlefrihed?  Kan  de  forstå,  at  vi  ikke  kan  opnå  evigt  liv,  med 
mindre  vi  virkelig  kender  og  fatter  gennem  vore  oplevelser  og  erfa- 
ringer det  gode  og  det  ondes  princip,  lys  og  mørke,  sandhed,  dyd  og 
hellighed  og  ligeledes  last,  ugudelighed  og  fordærv?«  (Discourses  of 
Brigham  Young,  side  66,  1941  udgaven). 

Lad  os  ikke  se  på  livets  problemer  og  vanskeligheder  som  en  gru- 
som skæbne,  der  forfølger  os,  men  snarere  som  lige  så  mange  mulig- 
heder, hvorved  vi  kan  bevise  vor  retskaffenhed  og  ærlighed,  en  prøve, 
hvorved  vi  kan  få  adgang  til  vor  Faders  rige.  »Jeg  har  overvundet 
verden«  var  Frelserens  højtidelige  erklæring  før  hans  korsfæstelse. 
Vi  må  også  overvinde  verden,  dersom  vi  vil  opnå  evigt  liv. 

Distriktskonferencerne 

i  foråret  1954  vil  blive  afholdt  som  følger: 

København    27.,  28.  og  29.  marts 

Esbjerg    3.,  4.  og     5.  april 

Odense    10.,  11.  og  12.  april 

Aarhus    24.,  25.  og  26.  april 

Aalborg   1.,  2.  og     3.  maj 


Fra  missionsmarken 


Randers: 

Lørdag  den  30.  januar  afholdt  Kvindelig  hjælpeforening  i  Randers 
en  fest  for  grenens  ældre  medlemmer,  grensforstanderskabet  og  mis- 
sionærerne. 

Kl.  17,30  samledes  alle  om  de  smukt  pyntede  borde.  Der  blev  budt 
velkommen  af  præsidentinden,  søster  Anna  Mortensen,  og  åbnet  med 
sang  og  bøn,  og  maden  blev  velsiget  af  broder  Thomas  Kristensen. 

Så  blev  maden  serveret  af  vore  fire  missionærer,  ældste  Gregersen, 
ældste  Christensen,  ældste  Morrell  og  ældste  Bryson,som  i  dagens  an- 
ledning havde  ens  hvide  forklæder  med  blå  flæser  på.  Der  blev  ser- 
veret hønsekødsuppe,  oksekød  og  høns  med  citronsauce  og  kartofler, 
og  is  til  dessert.  Derefter  var  der  underholdning:  Søster  Koitzsch  sang 
en  sang,  som  hun  selv  havde  forfattet,  og  hvori  der  var  et  hip  til  hver 
af  deltagerne,  så  blev  der  sunget  rundesange,  og  der  var  en  oplæsning 
og  sang  af  broder  Alex  Nielsen,  en  tale  af  søster  Christiane  Christen- 
sen, en  sang  af  vore  fire  missionærer,  og  en  morsom  historie  ved  sø- 
ster Anine  Jensen.  Stemningen  var  god,  og  der  var  flere  søskende,  der 
tog  sig  en  svingom. 

Kl.  21  blev  der  serveret  kakao  og  friskbagt  kringle,  hvorefter  der 
blev  sluttet  med,  at  vi  sang  »Pris  Gud«  og  bøn  ved  broder  Rasmus 
Jensen.  Tilstede  28.  A.  M. 

København:  Tirsdag  den  2.  februar  afholdt  Kvindelig  hjælpefore- 
ning et  mode  for  kredslærerinderne,  og  det  formede  sig  som  en  hygge- 
aften. Der  blev  åbnet  med  sang  og  bon,  hvorefter  præsidentinden,  sø- 
ster Anna  Andersen,  bød  velkommen  og  talte  gribende  til  os  angående 
kredslærerindearbejdet.  Derefter  talte  søster  Mary  G.  Sorensen,  og 
hun  sagde  bl.  a.:  Lad  aldrig  sladder  være  med  os,  når  vi  går  på 
kredsbesøg.  Bestyrelsen  havde  dækket  et  festligt  bord  med  forfrisk- 
ninger og  dejlige  hjemmebagte  kager,  og  der  kunne  vi  så  alle  diskutere 
kredslærerindearbejdet.  Vi  sluttede  med  sang  og  bøn.  Der  var  ialt  20 
kredslærerinder  tilstede.  /.  L. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


DÅB 


ESBJERG:  Kaj    Egon    Krammer,    døbt    af 

26,    december    1953:  Erik    S.    Jensen,    håndspålæggelse 

Karl    Ove   Ilskov   Nielsen,    døbt  af  Knud  Hentzen. 

af  Ejnar  Nielsen,   håndspålæggel- 
se af  samme.  Irma    Isabella    Augusta    Agnes 

Petersen    Nielsen,    døbt    af    Aage 
Th.    Stilling,   håndspålæggelse    af 
KØBENHAVN:  Harry  Petersen. 

17.    januar    1954: 

Niels   Erik   Valentiner,   døbt   af  Bente  Dahlgreen,  døbt  af  Aage 

Erik    S.    Jensen,    håndspålæggelse  Th.    Stilling,     håndspålæggelse    af 

af  samme.  Harry  Petersen, 

Vi     ønsker     de     nye     søskende  hjertelig  til  lykke   og  velkommen 

i  Kirken! 

Ordinationer: 

København:  4.  oktober  1953:  Paul  Kristian  Kragh  ordineret  til  æld- 
ste af  ældste  Ernest  Anton  Jensen. 

Aarhus:  15.  november  1953:  Jørn  Julius  Christensen  ordineret  til 
diakon  af  ældste  Marcus  Gregersen. 

20.  december  1953:  Henning  Peter  Baisner  ordineret  til  diakon  af 
ældste  S.  LaVar  Christensen. 

Silkeborg:  13.  december  1953:  Knud  Rasmussen  ordineret  til  præst 
af  Jens  Enevold  Nielsen. 

Abildstrup  Karl  Peter  Kristian  Bruun  ordineret  til  diakon  af  ældste 
S.  LaVar  Christensen. 

17.  januar:  Jens  Sønderhede  Larsen  ordineret  til  ældste  af  ældste 
S.  LaVar  Christensen. 

Horsens:  5.  januar:  Kristian  Pedersen  ordineret  til  lærer  af  æld- 
ste Figat  H.  Breum. 

10.  januar:  Hans  Jørgen  Sørensen  ordineret  til  diakon  af  missions- 
præsident  Junius  M.  S  o  rens-en. 

Carl  Emil  Hansen  ordineret  til  præst  af  ældste  Marcus  Gregersen. 

Aalborg:  26.  januar:  Poul  Eigil  Andersen  Falden  ordineret  til  lærer 
af  Anton  Falden. 

Eli  Thorlak  Hansen  ordineret  til  lærer  af  Verner  Andersen. 

Emigrationer: 

Hjørring:  Anna  Johanne  Konnerup  Kristensen  er  den  5.  januar 
emigreret  til  Mesa,  Arizona. 

Odense:  Den  12.  januar  er  Laurits  Peter  Nielsen,  Agnethe  Elise 
Kristine  Nielsen,  Inge  Nielsen,  Tove  Nielsen  og  Hanne  Nielsen  emi- 
greret til  Salt  Lake  City,  Utah. 

Den  12.  januar  er  Karoline  Vendelbo  Albertsen  Magers  emigreret  til 
Salt  Lake  City,  Utah. 

Amager:  Den  5.  januar  er  Kurt  Clifford  Jensen  emigreret  til  Pay- 
ette,  Idaho. 

Dødsfald: 

København:  Søster  Ida  Louise  Alfrida  Bjørk  døde  den  1.  januar, 
72  år  gammel,  og  blev  begravet  fra  Kirken,  Priorvej,  den  9.  januar. 
Æret  være  søster  Bjørks  minde! 

Missionærforflyttelser: 

10.  februar:  Glenn  A.  Smith  fra  Amager  til  Odense. 

12.  februar:  Gary  L.  Jensen  fra  København  til  Aalborg. 

15.  februar:  Bent  A.  Jensen  fra  Odense  til  Aalborg. 

Missionærankomster: 

Den  7.  februar  er  følgende  missionærer  ankommet  til  den  danske 
mission : 

Niels  Peter  Jensen  og  Betty  K.  Jensen  fra  La  Grande,  Oregon,  be- 
skikket til  at  arbejde  i  Frederikshavn. 

Brenton  Alvin  Pack  fra  Salt  Lake  City,  Utah,  beskikket  til  at  arbejde 
i  Aalborg. 

Gerald  LaMar  Hacker  fra  La  H-abra,  Californien,  beskikket  til  at 
arbejde  i  Amager. 

George  Eldon  Jensen  fra  Salt  Lake  City,  Utah,  beskikket  til  at  ar- 
bejde i  København. 

Juan  Schwartz  Hansen  fra  Monticello,  Utah,  beskikket  til  at  arbejde 
i  Aalborg. 

Ruth  Henriette  Hendriekson  fra  Ogden,  Utah,  beskikket  til  at  ar- 
bejde i  København. 

Wilbur  Neil  Jensen  fra  Logan,  Utah,  beskikket  til  at  arbejde  i 
København. 

Niels  Peter  Jensen  og  Betty  K.  Jensen 


Gerald  L.  Hacker 


Ruth  H.  Hendrickson 


Brenton  A.  Pack 


George  E.  Jensen  Juan  S.  Hansen  Wilbur  N.  Jensen 

Vi  byder  de  nye  missionærer  hjertelig  velkommen  til  den  danske 
misisiion. 

Missionæraf  løsninger : 


Den  3.  februar  blev  ældste  Victor  C.  Fon- 
nesbeck  fra  Logan,  Utah,  hæderlig  afløst  fra 
sit  arbejde  i  den  danske  mission  efter  sidst  at 
have  arbejdet  i  Amager  gren. 

